Πρόταση κανονισμού (ΕΚ) του Ευρωπαϊκού Κοινοβουλίου και του Συμβουλίου για τη θέσπιση κανόνων πρόληψης και καταπολέμησης ορισμένων μεταδοτικών σπογγωδών εγκεφαλοπαθειών (1999/C 45/02) (Κείμενο που παρουσιάζει ενδιαφέρον για τον ΕΟΧ) COM(1998) 623 τελικό - 98/0323(COD)

(Υποβλήθηκε από την Επιτροπή στις 7 Ιανουαρίου 1999)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α (1),

τη πρόταση της Επιτροπής,

τη γνώμη της Οικονομικής και Κοινωνικής Επιτροπής,

Αποφασίζοντας σύμφωνα με τη διαδικασία του άρθρου 189 B της Συνθήκης,

Εκτιμώντας:

(1) ότι επί πολλά έτη αναγνωριζόνταν ότι ορισμένες διακεκριμένες μεταδοτικές σπογγώδεις εγκεφαλοπάθειες (ΜΣΕ) εμφανίζονται χωριστά στον άνθρωπο και τα ζώα 7 ότι η σπογγώδης εγκεφαλοπάθεια των βοοειδών (ΣΕΒ) αναγνωρίστηκε για πρώτη φορά στα βοοειδή το 1986 και τα επόμενα έτη αναγνωρίστηκε ότι εμφανίζεται σε άλλα είδη ζώων 7 ότι μία νέα μορφή της νόσου Creutzfeld-Jakob (νμ-CJD) περιεγράφη το 1996 7 ότι προστίθενται συνεχώς νέες αποδείξεις ότι ο παράγων που προκαλεί την ΣΕΒ ταυτίζεται με εκείνον που προκαλεί την νμ-CJD 7

(2) ότι από το 1990 η Κοινότητα θέσπισε μία σειρά μέτρων για την προστασία της υγείας ανθρώπου και ζώων από τον κίνδυνο της ΣΕΒ 7 ότι τα μέτρα αυτά βασίστηκαν στις ρήτρες διασφάλισης των οδηγιών του Συμβουλίου σχετικά με τα μέτρα κτηνιατρικού ελέγχου 7 ότι ενδείκνυται, ενόψει του μεγέθους του κινδύνου που τίθεται για την υγεία ανθρώπου και ζώων από ορισμένες ΜΣΕ, να θεσπιστούν ειδικοί κανόνες με τη μορφή κανονισμού για τη πρόληψη και τον έλεγχό τους 7

(3) ότι ο παρών κανονισμός αφορά ευθέως τη δημόσια υγεία και έχει σημασία για τη λειτουργία της εσωτερικής αγοράς 7 ότι καλύπτει προϊόντα που περιλαμβάνονται στο παράρτημα II της συνθήκης, αλλά και προϊόντα που δεν περιλαμβάνονται στο παράρτημα αυτό 7 ότι επομένως πρέπει να επιλεγεί ως νομική βάση το άρθρο 100 Α της συνθήκης 7

(4) ότι η Επιτροπή έχει λάβει επιστημονικές γνωμοδοτήσεις, ιδίως από την Επιστημονική Συντονιστική Επιτροπή και από την Επιστημονική Επιτροπή Κτηνιατρικών Μέτρων που αφορούν τη δημόσια υγεία, σχετικά με διάφορες πλευρές των ΜΣΕ 7 ότι οι γνωμοδοτήσεις αυτές περιλαμβάνουν συμβουλές για μέτρα που θα μειώσουν τον δυνητικό κίνδυνο για ανθρώπους και ζώα που απορρέει από την έκθεση σε μολυσμένα ζωικά προϊόντα 7

(5) ότι θα πρέπει να θεσπιστούν κανόνες για την παραγωγή και τη διάθεση στην αγορά ζώντων ζώων και προϊόντων ζωικής προέλευσης 7 ότι, εντούτοις, οι κανόνες αυτοί δεν πρέπει να εφαρμόζονται στα καλλυντικά ή φαρμακευτικά προϊόντα, στα ιατροτεχνολογικά προϊόντα ή τα οικεία υλικά εκκίνησης ή ενδιάμεσα προϊόντα, για τα οποία ισχύουν άλλοι ειδικοί κανόνες, ούτε στα προϊόντα ζωικής προέλευσης που δεν συνιστούν κίνδυνο για την υγεία ανθρώπου ή ζώων εφόσον χρησιμοποιούνται για σκοπούς άλλους εκτός από τρόφιμα, ζωοτροφές ή λιπάσματα 7 ότι θα πρέπει να εξασφαλιστεί ότι τα προϊόντα ζωικής προέλευσης που εξαιρούνται από το πεδίο εφαρμογής του κανονισμού διατηρούνται χωριστά από εικείνα που καλύπτονται από αυτόν, εκτός εάν πληρούν τουλάχιστον τα ίδια υγειονομικά πρότυπα με τα τελευταία 7

(6) ότι πρέπει να προβλεφθούν μέτρα διασφάλισης, τα οποία θα λαμβάνονται από την Επιτροπή στις περιπτώσεις όπου ο κίνδυνος μιας ΜΣΕ δεν έχει αντιμετωπιστεί επαρκώς από την αρμόδια αρχή ενός κράτους μέλους ή μιας τρίτης χώρας 7

(7) ότι πρέπει να θεσπιστεί μια διαδικασία για τον καθορισμό του επιδημιολογικού καθεστώτος χωρών ή περιφερειών όσον αφορά την ΣΕΒ, με βάση την αξιολόγηση του κινδύνου εμφάνισης, εξάπλωσης και έκθεσης του ανθρώπου στη νόσο, χρησιμοποιώντας τις πληροφορίες που παρέχονται στην Επιτροπή 7 ότι τα κράτη μέλη και οι τρίτες χώρες που επιλέγουν να μην υποβάλουν αίτηση για τον καθορισμό του οικείου καθεστώτος πρέπει να κατατάσσονται από την Επιτροπή σε μια κατηγορία με βάση όλα τα στοιχεία που διαθέτει η Επιτροπή 7

(8) ότι τα κράτη μέλη πρέπει να θεσπίσουν εκπαιδευτικά προγράμματα για όσους εμπλέκονται στην πρόληψη και τον έλεγχο των ΜΣΕ, όπως και για τους κτηνιάτρους, κτηνοτρόφους και εργάτες που εμπλέκονται στην μεταφορά, την εμπορία και τη σφαγή εκτρεφόμενων ζώων 7

(9) ότι τα κράτη μέλη πρέπει να υλοποιούν ετήσιο πρόγραμμα παρακολούθησης της ΣΕΒ και της τρομώδους νόσου και πρέπει να ενημερώνουν κάθε έτος την Επιτροπή και τα άλλα κράτη μέλη για τα αποτελέσματα του προγράμματος και για την εμφάνιση κάθε άλλης ΜΣΕ 7

(10) ότι ορισμένοι ιστοί μηρυκαστικών πρέπει να χαρακτηριστούν ειδικό υλικό κινδύνου με βάση την παθογένεια των ΜΣΕ και το επιδημιολογικό καθεστώς της χώρας ή περιφέρειας καταγωγής ή διαμονής του συγκεκριμένου ζώου 7 ότι τα ειδικά υλικά κινδύνου πρέπει να αφαιρούνται και η διάθεσή τους να γίνεται με τρόπο που να αποτρέπει οποιοδήποτε κίνδυνο για την υγεία ανθρώπου ή ζώων 7 ότι, ειδικότερα, δεν πρέπει να διατίθενται στην αγορά για την παραγωγή τροφίμων, ζωοτροφών ή λιπασμάτων 7 ότι εντούτοις, πρέπει να προβλεφθεί η επίτευξη ισοδύναμου επιπέδου υγειονομικής προστασίας μέσω αναλύσεων για τις ΜΣΕ που θα διενεργούνται σε μεμονωμένα ζώα 7 ότι οι τεχνικές σφαγής που ενέχουν κίνδυνο να προκαλέσουν την μόλυνση άλλων ιστών με εγκεφαλικό υλικό δεν πρέπει να επιτρέπονται σε χώρες ή περιφέρειες άλλες πλην εκείνων που παρουσιάζουν τον χαμηλότερο κίνδυνο για ΣΕΒ 7

(11) ότι πρέπει να ληφθούν μέτρα για την πρόληψη της μετάδοσης των ΜΣΕ σε ανθρώπους ή ζώα, μέσω της απαγόρευσης της χορήγησης ορισμένων κατηγοριών ζωικής πρωτεΐνης σε ορισμένες κατηγορίες ζώων και μέσω της απαγόρευσης της χρήσης ορισμένων υλικών μηρυκαστικών στα τρόφιμα 7 ότι οι εν λόγω απαγορεύσεις πρέπει να είναι ανάλογες προς τους σχετικούς κινδύνους 7

(12) ότι η υπόνοια παρουσίας οποιασδήποτε ΜΣΕ σε οποιοδήποτε ζώο πρέπει να κοινοποιείται στην αρμόδια αρχή, η οποία πρέπει αμέσως να λαμβάνει όλα τα ενδεδειγμένα μέτρα, συμπεριλαμβανομένης της θέσης του ύποπτου ζώου υπό απαγόρευση μετακίνησης εν αναμονή του αποτελέσματος μιας εκτίμησης ή της θανάτωσής του υπό επίσημη επίβλεψη 7 ότι εάν η αρμόδια αρχή δεν μπορεί να αποκλείσει την πιθανότητα ΜΣΕ, πρέπει να διενεργεί τις κατάλληλες έρευνες και πρέπει να διατηρεί το νεκρό ζώο επίσημη επίβλεψη, έως ότου γίνει διάγνωση 7

(13) ότι στην περίπτωση επίσημης επιβεβαίωσης της παρουσίας ΜΣΕ, η αρμόδια αρχή πρέπει να λαμβάνει όλα τα αναγκαία μέτρα, συμπεριλαμβανομένης της καταστροφής του νεκρού ζώου, της διενέργειας έρευνας για τον προσδιορισμό κάθε άλλου ζώου που παρουσιάζει κίνδυνο και της θέσης υπό απαγόρευση μετακίνησης των ζώων και των προϊόντων ζωικής προέλευσης που προσδιορίζονται ως παρουσιάζοντα κίνδυνο 7 ότι οι ιδιοκτήτες πρέπει να αποζημιώνονται πλήρως, χωρίς καθυστέρηση, για την απώλεια ζώων και προϊόντων ζωικής προέλευσης που καταστρέφονται δυνάμει του παρόντος κανονισμού 7

(14) ότι τα κράτη μέλη πρέπει να καταρτίσουν σχέδια επείγουσας επέμβασης για τα εθνικά μέτρα που θα εφαρμόζονται στην περίπτωση εκδήλωσης ΣΕΒ 7 ότι τα σχέδια αυτά πρέπει να εγκρίνονται από την Επιτροπή 7 ότι πρέπει να προβλεφθεί η επέκταση της διάταξης αυτής και στις άλλες ΜΣΕ εκτός της ΣΕΒ 7

(15) ότι πρέπει να θεσπιστούν διατάξεις για την διάθεση στην αγορά ορισμένων ζώντων ζώων, σπέρματος, ωαρίων και εμβρύων 7 ότι οι ισχύοντες κοινοτικοί κανόνες για την αναγνώριση και καταγραφή των βοοειδών προβλέπουν ένα σύστημα που καθιστά δυνατό τον εντοπισμό της προέλευσης των ζώων έως την μητέρα τους και την αγέλη καταγωγής σύμφωνα με τα διεθνή πρότυπα 7 ότι πρέπει να προβλεφθούν ισοδύναμες εγγυήσεις για τα βοοειδή που εισάγονται από τρίτες χώρες 7 ότι τα ζώα και τα προϊόντα ζωικής προέλευσης που καλύπτονται από τις εν λόγω διατάξεις, είτε μετακινούνται στο πλαίσιο του ενδοκοινοτικού εμπορίου είτε εισάγονται από τρίτες χώρες, πρέπει να συνοδεύονται από τα πιστοποιητικά που απαιτεί η κοινοτική νομοθεσία, συμπληρούμενα κατά περίπτωση σύμφωνα με τον παρόντα κανονισμό 7 ότι αυτές οι υφιστάμενες διατάξεις μπορούν να επεκταθούν, ώστε να καλύπτουν και άλλα ζώντα ζώα, σπέρμα, ωάρια και έμβρυα 7

(16) ότι η διάθεση στην αγορά των προϊόντων ζωικής προέλευσης που προέρχονται από βοοειδή στις περιοχές υψηλού κινδύνου πρέπει να απαγορευθεί 7 ότι εντούτοις, η απαγόρευση αυτή δεν πρέπει να εφαρμόζεται σε ορισμένα προϊόντα ζωικής προέλευσης που παράγονται υπό ελεγχόμενες συνθήκες από ζώα, τα οποία μπορεί να αποδειχθεί ότι δεν συνιστούν υψηλό κίνδυνο μόλυνσης από ΜΣΕ 7

(17) ότι είναι ανάγκη, για να εξασφαλιστεί η τήρηση των κανόνων που αφορούν την πρόληψη και τον έλεγχο των ΜΣΕ, να λαμβάνονται δείγματα για τη διενέργεια εργαστηριακών αναλύσεων 7 ότι, για να εξασφαλιστούν ομοιόμορφες διαδικασίες και αποτελέσματα των αναλύσεων, πρέπει να καθοριστούν εθνικά και κοινοτικά εργαστήρια αναφοράς 7

(18) ότι πρέπει να διενεργούνται κοινοτικές επιθεωρήσεις στα κράτη μέλη, ώστε να εξασφαλίζεται η ομοιόμορφη εφαρμογή των απαιτήσεων που αφορούν την πρόληψη και τον έλεγχο των ΜΣΕ, οι οποίες πρέπει επίσης να περιλαμβάνουν την εφαρμογή διαδικασιών ελέγχου 7 ότι, για να εξασφαλιστεί ότι οι τρίτες χώρες παρέχουν κατά την εισαγωγή ζώντων ζώων και προϊόντων ζωικής προέλευσης ισοδύναμες εγγυήσεις ως προς την πρόληψη και τον έλεγχο των ΜΣΕ με τις εφαρμοζόμενες από την Κοινότητα, πρέπει να διενεργούνται κοινοτικές επιτόπιες επιθεωρήσεις και έλεγχοι, για να επαληθεύεται ότι πληρούνται οι προϋποθέσεις εισαγωγής από τις τρίτες χώρες εξαγωγής 7

(19) ότι τα μέτρα για τις ΜΣΕ στον τομέα του εμπορίου πρέπει να βασίζονται στα διεθνή πρότυπα, κατευθυντήριες γραμμές ή συστάσεις, εφόσον υπάρχουν 7 ότι εντούτοις, μπορούν να θεσπίζονται επιστημονικώς δικαιολογημένα μέτρα που οδηγούν σε υψηλότερο επίπεδο υγειονομικής προστασίας, εάν τα μέτρα που βασίζονται στα σχετικά διεθνή πρότυπα, κατευθυντήριες γραμμές ή συστάσεις δεν θα επετύγχαναν το ενδεδειγμένο επίπεδο υγειονομικής προστασίας 7

(20) ότι το έργο της θέσπισης ορισμένων μέτρων εφαρμογής του παρόντος κανονισμού πρέπει να ανατεθεί στην Επιτροπή 7 ότι για το σκοπό αυτό, πρέπει να καθοριστούν οι διαδικασίες που εξασφαλίζουν στενή αποτελεσματική συνεργασία μεταξύ Επιτροπής και κρατών μελών στο πλαίσιο της Μόνιμης Κτηνιατρικής Επιτροπής και της Μόνιμης Επιτροπής Τροφίμων 7

(21) ότι ο παρών κανονισμός θα επανεξετασθεί υπό το πρίσμα των νέων επιστημονικών στοιχείων,

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

ΚΕΦΑΛΑΙΟ I ΓΕΝΙΚΕΣ ΔΙΑΤΑΞΕΙΣ

Άρθρο 1

Πεδίο εφαρμογής

1. Ο παρών κανονισμός θεσπίζει τους κανόνες για την πρόληψη, τον έλεγχο και την εξάλειψη ορισμένων μεταδοτικών σπογγωδών εγκεφαλοπαθειών (ΜΣΕ). Εφαρμόζεται στην παραγωγή και τη διάθεση στην αγορά ζώντων ζώων και προϊόντων ζωικής προέλευσης.

2. Ο παρών κανονισμός δεν εφαρμόζεται:

α) στα καλλυντικά, φαρμακευτικά ή ιατροτεχνολογικά προϊόντα, στα υλικά εκκίνησης ή τα ενδιάμεσα προϊόντα αυτών 7

β) στα προϊόντα, στα υλικά εκκίνησης ή τα ενδιάμεσα προϊόντα αυτών, τα οποία δεν προορίζονται για χρήση σε τρόφιμα, ζωοτροφές ή λιπάσματα 7

γ) στα προϊόντα ζωικής προέλευσης που προορίζονται για έκθεση, διδασκαλία, έρευνα, ειδικές μελέτες ή ανάλυση.

Άρθρο 2

Διαχωρισμός προϊόντων ζωικής προέλευσης

Για να αποφευχθεί η διασταυρούμενη μόλυνση ή η αντικατάσταση των προϊόντων ζωικής προέλευσης που αναφέρονται στο άρθρο 1 παράγραφος 1 με αυτά που αναφέρονται στο άρθρο 1 παράγραφος 2, τα προϊόντα αυτά πρέπει να διατηρούνται σε όλα τα στάδια χωριστά, εκτός αν τα τελευταία παράγονται υπό τις ίδιες τουλάχιστον συνθήκες προστασίας της υγείας όσον αφορά τις ΜΣΕ.

Οι λεπτομέρειες εφαρμογής του παρόντος άρθρου θεσπίζονται με τη διαδικασία του άρθρου 22.

Άρθρο 3

Ορισμοί

Για τους σκοπούς του παρόντος κανονισμού ισχύουν οι κατωτέρω ορισμοί καθώς και εκείνοι που περιλαμβάνονται στο παράρτημα Ι:

1. μεταδοτικές σπογγώδεις εγκεφαλαπάθειες: όλες οι ΜΣΕ με εξαίρεση όσες εμφανίζονται στον άνθρωπο 7

2. διάθεση στην αγορά: κάθε πράξη, σκοπός της οποίας είναι η παροχή ζώντων ζώων, σπέρματος, εμβρύων, ωαρίων ή προϊόντων ζωικής προέλευσης που καλύπτονται από τον παρόντα κανονισμό σε τρίτους προς πώληση, ή οποιαδήποτε άλλη μορφή μεταβίβασης επί πληρωμή ή δωρεάν σε τρίτους και η αποθήκευση με στόχο την παροχή σε τρίτους, ανεξάρτητα από το αν η πράξη πραγματοποιείται στο εσωτερικό ενός κράτους μέλους, μεταξύ κρατών μελών ή μεταξύ ενός κράτους μέλους και μιας τρίτης χώρας ή αντιστρόφως 7

3. προϊόντα ζωικής προέλευσης: τα προϊόντα που παράγονται ή περιέχουν προϊόν που παράγεται από οποιοδήποτε ζώο 7

4. υλικά εκκίνησης: οι πρώτες ύλες ή οποιοδήποτε άλλο προϊόν ζωικής προέλευσης από το οποίο, ή με τη βοήθεια του οποίου, παράγονται τα προϊόντα που αναφέρονται στο άρθρο 1 παράγραφος 2, στοιχεία α) και β) 7

5. αρμόδια αρχή: η κεντρική αρχή κράτους μέλους, η οποία είναι αρμόδια να εξασφαλίσει τη συμμόρφωση προς τις απαιτήσεις του παρόντος κανονισμού, ή οποιαδήποτε αρχή στην οποία η πρώτη έχει εκχωρήσει την αρμοδιότητα αυτή 7 περιλαμβάνεται επίσης, η αντίστοιχη αρχή μιας τρίτης χώρας 7

6. κατηγορίες: οι κατηγορίες που παρατίθενται στο παράρτημα II, Κεφάλαιο Β 7

7. ειδικό υλικό κινδύνου: οι ιστοί που προσδιορίζονται στο παράρτημα IV, εκτός αν προσδιορίζεται διαφορετικά, δεν περιλαμβάνονται προϊόντα που περιέχουν ή προέρχονται από τους ιστούς αυτούς 7

8. εκτρεφόμενο ζώο: κάθε σπονδυλωτό ή ασπόνδυλο ζώο, το οποίο συντηρείται, παχύνεται ή εκτρέφεται για αναπαραγωγή ή παραγωγή κρέατος, γάλακτος, αυγών, ερίου, γούνας, πτερών, δερμάτων ή οποιουδήποτε άλλου προϊόντος ζωικής προέλευσης 7

9. κρανίο: τα οστά της κεφαλής, συμπεριλαμβανομένων των οστών της κάτω γνάθου 7

10. ζώα για τα οποία υπάρχουν υπόνοιες μόλυνσης: ζώα, τα οποία παρουσιάζουν κλινικά συμπτώματα συμβατά με ΜΣΕ και ως προς τα οποία δεν υπήρξε εναλλακτική διάγνωση, ή τα ζώα, τα οποία εμφανίζουν μεταθανάτιες βλάβες ή αντιδράσεις σε εργαστηριακές δοκιμασίες που οδηγούν στην εύλογη υπόνοια παρουσίας μιας ΜΣΕ. Υπάρχουν υπόνοιες για ΣΕΒ σε βοοειδή ηλικίας άνω των 20 μηνών και για τρομώδη νόσο σε πρόβατα και αίγες άνω των 12 μηνών που εμφανίζουν συμπτώματα συμπεριφοράς ή νευρολογικά συμπτώματα, όταν η ασθένεια δεν μπορεί να αποκλειστεί είτε με βάση την ανταπόκριση στην αγωγή είτε κατόπιν εργαστηριακής εξέτασης 7

11. εκμετάλλευση: κάθε χώρος, στον οποίο τα ζώα που καλύπτονται από τον παρόντα κανονισμό κατέχονται, εκτρέφονται, αναπαράγονται, διακινούνται ή επιδεικνύονται στο κοινό 7

12. δειγματοληψία: η λήψη δειγμάτων, με τρόπο που εξασφαλίζει ορθή από στατιστική άποψη αντιπροσώπευση, από ζώα ή το περιβάλλον τους ή από προϊόντα ζωικής προέλευσης, με σκοπό τη διάγνωση μιας νόσου, την υγειονομική επιτήρηση ή την παρακολούθηση της απουσίας μικροβιολογικών παραγόντων ή ορισμένων υλικών από τα προϊόντα ζωικής προέλευσης 7

Άρθρο 4

Μέτρα διασφάλισης

1. Εάν ο κίνδυνος μετάδοσης μιας σπογγώδους εγκεφαλοπάθειας συνιστά κίνδυνο για τη ζωή ή την υγεία ανθρώπων ή ζώων στην Κοινότητα και η αρμόδια αρχή δεν έχει λάβει τα ενδεδειγμένα μέτρα, η Επιτροπή, ενεργώντας με πρωτοβουλία της ή κατόπιν αιτήσεως κράτους μέλους, θεσπίζει αμελλητί τα ενδεδειγμένα μέτρα διασφάλισης.

Στις περιπτώσεις που ένα κράτος μέλος έχει ζητήσει τη λήψη των μέτρων αυτών, η Επιτροπή αποφασίζει εντός δέκα εργασίμων ημερών από τη λήψη της αίτησης.

2. Εντός δέκα εργασίμων ημερών από τη θέσπιση των μέτρων διασφάλισης, η Επιτροπή, με τη διαδικασία του άρθρου 22, επιβεβαιώνει, τροποποιεί ή ανακαλεί τα μέτρα.

ΚΕΦΑΛΑΙΟ II ΚΑΘΟΡΙΣΜΟΣ ΤΗΣ ΚΑΤΑΣΤΑΣΗΣ ΩΣ ΠΡΟΣ ΤΗΝ ΣΕΒ

Άρθρο 5

Κατάταξη

1. Τα κράτη μέλη ή οι τρίτες χώρες υποβάλλουν στην Επιτροπή αίτηση, συνοδευόμενη από της πληροφορίες που ορίζονται στο Παράρτημα II, Κεφάλαιο Α, για τον καθορισμό της επικρατούσας κατάστασης ως προς την ΣΕΒ.

2. Η Επιτροπή, ενεργώντας σύμφωνα με τη διαδικασία του άρθρου 23, λαμβάνει απόφαση για κάθε αίτηση και κατατάσσει το κράτος μέλος ή την τρίτη χώρα που υπέβαλε την αίτηση, ή μια περιφέρεια του αιτούντος κράτους μέλους ή τρίτης χώρας, σε μία από τις κατηγορίες που περιλαμβάνονται στο παράρτημα II, Κεφάλαιο Β.

Η Επιτροπή λαμβάνει την απόφασή της εντός 6 μηνών από την υποβολή της αίτησης. Εάν η Επιτροπή διαπιστώσει ότι η αίτηση δεν περιλαμβάνει όλες τις πληροφορίες που προβλέπονται στο παράρτημα II, Κεφάλαιο Α, ζητεί την υποβολή συμπληρωματικών στοιχείων εντός τακτής προθεσμίας. Η τελική απόφαση λαμβάνεται τότε εντός 6 μηνών από την υποβολή όλων των πληροφοριών.

3. Τα κράτη μέλη ή οι τρίτες χώρες που δεν έχουν υποβάλει αίτηση σύμφωνα με την παράγραφο 1 εντός έξι μηνών από την ημερομηνία που αναφέρεται στο δεύτερο εδάφιο του άρθρου 26, κατατάσσονται από την Επιτροπή σε μια κατηγορία με βάση όλα τα στοιχεία που διαθέτει η Επιτροπή.

4. Τα κράτη μέλη ανακοινώνουν αμελλητί στην Επιτροπή κάθε μεταβολή στις περιστάσεις που αφορούν το καθεστώς τους ως προς την ΣΕΒ. Η επιλεξιμότητα τρίτων χωρών για εξαγωγές προς την Κοινότητα ζώντων ζώων ή προϊόντων ζωικής προέλευσης, για τα οποία η παρούσα απόφαση προβλέπει ειδικούς κανόνες, υπόκειται στον όρο της έγγραφης δέσμευσής τους να ανακοινώνουν αμελλητί στην Επιτροπή κάθε μεταβολή στις περιστάσεις που αφορούν το καθεστώς τους ως προς την ΣΕΒ.

5. Οι αποφάσεις που αναφέρονται στις παραγράφους 2 και 3 λαμβάνονται μετά από γνωμοδότηση της κατάλληλης επιστημονικής επιτροπής και βασίζονται σε αξιολόγηση του κινδύνου εμφάνισης, εξάπλωσης και έκθεσης του ανθρώπου στη νόσο, λαμβανομένων υπόψη των συνιστώμενων κριτηρίων (2) που προβλέπονται στο παράρτημα II, Κεφάλαιο Β.

ΚΕΦΑΛΑΙΟ III ΠΡΟΛΗΨΗ ΤΩΝ ΜΣΕ

Άρθρο 6

Εκπαιδευτικό πρόγραμμα

Τα κράτη μέλη καταρτίζουν εκπαιδευτικά προγράμματα για το προσωπικό της αρμόδιας αρχής και των διαγνωστικών εργαστηρίων, για τους κτηνιάτρους, κτηνοτρόφους και εργάτες που εμπλέκονται στην μεταφορά, εμπορία και σφαγή εκτρεφομένων ζώων και για τα πρόσωπα που εκτρέφουν, κατέχουν ή βρίσκονται σε επαφή με ζώα, με σκοπό την επαύξηση της αποτελεσματικότητας του συστήματος παρακολούθησης που αναφέρεται στο άρθρο 7 και την ενθάρρυνση της δήλωσης των κρουσμάτων νευρολογικών νόσων σε ενήλικα ζώα και, ανάλογα με την περίπτωση, των εργαστηριακών ευρημάτων σχετικά με τις ΜΣΕ.

Άρθρο 7

Σύστημα παρακολούθησης

1. Κάθε κράτος μέλος υλοποιεί ετήσιο πρόγραμμα παρακολούθησης της ΣΕΒ και της τρομώδους νόσου των προβάτων, σύμφωνα με το παράρτημα III, Κεφάλαιο Α.

2. Κάθε κράτος μέλος ενημερώνει την Επιτροπή και τα άλλα κράτη μέλη στο πλαίσιο της μόνιμης κτηνιατρικής επιτροπής σχετικά με τα αποτελέσματα του προγράμματος παρακολούθησης που αναφέρεται στην παράγραφο 1 και την εμφάνιση άλλων ΜΣΕ πλην της ΣΕΒ και της τρομώδους νόσου.

3. Τα στοιχεία για κάθε ημερολογιακό έτος υποβάλλονται με τη μορφή έκθεσης στην Επιτροπή το αργότερο στις 31 Μαρτίου του επόμενου έτους. Η εν λόγω έκθεση περιλαμβάνει τουλάχιστον τις πληροφορίες που αναφέρονται στο παράρτημα III, Κεφάλαιο Β.

Άρθρο 8

Ειδικό υλικό κινδύνου

1. Τα ειδικά υλικά κινδύνου αφαιρούνται και η διάθεσή τους γίνεται σύμφωνα με το παράρτημα IV. Δεν διατίθενται στην αγορά για τρόφιμα, ζωοτροφές ή λιπάσματα.

2. Η παράγραφος 1 δεν εφαρμόζεται, εάν τα ζώα έχουν εγκριθεί από την Επιτροπή σύμφωνα με τη διαδικασία του άρθρου 22 και εφαρμόζονται υπό τους όρους του παραρτήματος IV, σημείο 7, τα δε αποτελέσματα των αναλύσεων αυτών ήσαν αρνητικά.

3. Στα κράτη μέλη ή στις περιφέρειες των κρατών μελών που δεν έχουν καταταγεί στην κατηγορία 1, δεν επιτρέπεται να χρησιμοποιούνται σε βοοειδή ή αιγοπρόβατα, των οποίων το κρέας προορίζεται για ανθρώπινη ή ζωική κατανάλωση, οι ακόλουθες τεχνικές σφαγής:

α) αναισθητοποίηση ή θανάτωση με έγχυση αερίου εντός της κρανιακής κοιλότητας 7

β) ρήξη μετά από αναισθητοποίηση του κεντρικού νευρικού ιστού διά της εισαγωγής στην κρανιακή κοιλότητα επιμήκους ραβδοειδούς οργάνου.

4. Οι λεπτομέρειες εφαρμογής του παρόντος άρθρου θεσπίζονται με τη διαδικασία του άρθρου 22.

Άρθρο 9

Διατροφή των ζώων

1. Απαγορεύεται η χορήγηση σε μηρυκαστικά πρωτεΐνης προερχόμενης από θηλαστικά.

2. Στα κράτη μέλη ή στις περιφέρειες των κρατών μελών που έχουν καταταγεί στην κατηγορία 4, απαγορεύονται τα εξής:

α) η χορήγηση σε οποιοδήποτε εκτρεφόμενο ζώο πρωτεΐνης προερχόμενης από θηλαστικά 7 και

β) η χορήγηση σε οποιοδήποτε θηλαστικό προωτεΐνης προερχόμενης από μηρυκαστικά.

3. Οι παράγραφοι 1 και 2 ισχύουν με την επιφύλαξη των διατάξεων του παραρτήματος V.

4. Οι λεπτομέρειες εφαρμογής του παρόντος άρθρου, συμπεριλαμβανομένων των διατάξεων σχετικά με την πρόληψη της διασταυρούμενης μόλυνσης καθώς και με τις δειγματοληψίες και τις μεθόδους ανάλυσης για τον έλεγχο της συμμόρφωσης, θεσπίζονται με τη διαδικασία του άρθρου 22.

Άρθρο 10

Ορισμένα προϊόντα ζωικής προέλευσης που προέρχονται ή περιέχουν προϊόντα μηρυκαστικών

1. Στα κράτη μέλη ή στις περιφέρειες των κρατών μελών που έχουν καταταγεί στην κατηγορία 4, η χρήση υλικών από μηρυκαστικά για την παραγωγή των προϊόντων ζωικής προέλευσης που αναφέρονται στο παράρτημα VI υπόκειται στους όρους που προβλέπονται στο εν λόγω παράρτημα.

2. Στα κράτη μέλη ή στις περιφέρειες των κρατών μελών που δεν έχουν καταταγεί στην κατηγορία 1, η χρήση του κρανίου και της σπονδυλικής στήλης μηρυκαστικών για την παραγωγή μηχανικώς διαχωρισμένου κρέατος απαγορεύεται.

3. Οι λεπτομέρειες εφαρμογής του παρόντος άρθρου, συμπεριλαμβανομένων των διατάξεων για τα πρότυπα παραγωγής, θεσπίζονται με τη διαδικασία του άρθρου 22.

ΚΕΦΑΛΑΙΟ IV ΕΛΕΓΧΟΣ ΚΑΙ ΕΞΑΛΕΙΨΗ ΤΩΝ ΜΣΕ

Άρθρο 11

Κοινοποίηση των υπονοιών παρουσίας ΜΣΕ

Με την επιφύλαξη της οδηγίας 82/894/ΕΟΚ του Συμβουλίου (3), η υπόνοια παρουσίας οποιασδήποτε ΜΣΕ σε οποιοδήποτε ζώο κοινοποιείται αμέσως στην αρμόδια αρχή του συγκεκριμένου κράτους μέλους.

Η αρμόδια αρχή λαμβάνει αμελλητί τα μέτρα που προβλέπονται στο άρθρο 12 του παρόντος κανονισμού, καθώς και τα άλλα τυχόν αναγκαία μέτρα.

Άρθρο 12

Μέτρα σχετικά με τα ύποπτα ζώα

1. Τα ζώα για τα οποία υπάρχουν υπόνοιες ότι έχουν μολυνθεί με ΜΣΕ υπόκεινται σε επίσημους περιορισμούς ως προς τη μετακίνηση εν αναμονή του αποτελέσματος της εκτίμησης της αρμόδιας αρχής ή θανατώνονται υπό επίσημη επίβλεψη.

2. Εάν η αρμόδια αρχή αποφασίσει ότι η πιθανότητα μόλυνσης από ΜΣΕ δεν μπορεί να αποκλειστεί, το ύποπτο ζώο θανατώνεται και ο εγκέφαλός του καθώς και οι άλλοι ιστοί που καθορίζει η αρμόδια αρχή αφαιρούνται και αποστέλλονται σε επίσημα εγκεκριμένο εργαστήριο στο εθνικό εργαστήριο αναφοράς που προβλέπεται στο άρθρο 17, παράγραφος 1 ή στο κοινοτικό εργαστήριο αναφοράς που προβλέπεται στο άρθρο 17, παράγραφος 2, για να εξακριβωθεί η παρουσία της ΜΣΕ με τις μεθόδους του άρθρου 18.

3. Ολόκληρο το σώμα του ύποπτου ζώου, συμπεριλαμβανομένου του δέρματος, αλλ' εξαιρουμένων των ιστών που υποβάλλονται σε αναλύσεις σύμφωνα με την παράγραφο 2, διατηρείται υπό επίσημη επίβλεψη, έως ότου γίνει αρνητική διάγνωση ή έως ότου καταστραφεί ολοσχερώς, σύμφωνα με το σημείο 4 ή, ανάλογα με την περίπτωση, το σημείο 5 του παραρτήματος IV.

Άρθρο 13

Μέτρα μετά την επιβεβαίωση της παρουσίας ΜΣΕ

1. Σε περίπτωση επίσημης επιβεβαίωσης της παρουσίας ΜΣΕ, εφαρμόζονται αμελλητί τα ακόλουθα μέτρα:

α) ολόκληρο το σώμα του ζώου καταστρέφεται ολοσχερώς, σύμφωνα με το σημείο 4 ή, ανάλογα με την περίπτωση, το σημείο 5 του παραρτήματος IV 7

β) διενεργείται έρευνα για τον προσδιορισμό όλων των ζώων που παρουσιάζουν κίνδυνο σύμφωνα με το παράρτημα VII, σημείο 1.

2. Σε περίπτωση επίσημης επιβεβαίωσης της παρουσίας ΜΣΕ, όλα τα ζώα, το σπέρμα, τα ωάρια και τα έμβρυα που αναφέρονται στο παράρτημα VII, σημείο 2, τα οποία έχουν προσδιορισθεί ως παρουσιάζοντα κίνδυνο από την έρευνα που αναφέρεται στην παράγραφο 1, στοιχείο β), υπόκεινται σε περιορισμούς ως προς την μετακίνηση ή θανατώνονται και καταστρέφονται ολοσχερώς σύμφωνα με το σημείο 4 ή, ανάλογα με την περίπτωση, το σημείο 5 του παραρτήματος IV.

3. Έως ότου ολοκληρωθεί η εφαρμογή των μέτρων που αναφέρονται στην παράγραφο 1, στοιχείο β) και την παράγραφο 2, η εκμετάλλευση στην οποία βρισκόταν το ζώο όταν εμφανίσθηκε η υπόνοια παρουσίας ΜΣΕ, τίθεται υπό επίσημη επίβλεψη και κάθε μετακίνηση των επιρρεπών στις ΜΣΕ ζώων, του σπέρματός τους, ωαρίων και εμβρύων από και προς την εκμετάλλευση υπόκειται σε άδεια της αρμόδιας αρχής, με στόχο να εξασφαλισθεί ο άμεσος εντοπισμός και ταυτοποίηση των εν λόγω ζώων, του σπέρματός τους, των ωαρίων και εμβρύων.

4. Οι ιδιοκτήτες αποζημιώνονται αμελλητί για την απώλεια των ζώων που έχουν θανατωθεί, σύμφωνα με το άρθρο 12, παράγραφος 2 και την παράγραφο 2 του παρόντος άρθρου, ή για το σπέρμα, τα έμβρυα και τα ωάρια που έχουν καταστραφεί σύμφωνα με τις παραγράφους 1 και 2 του παρόντος άρθρου. Η αποζημίωση δεν μπορεί να είναι κατώτερη του 100 % της αγοραίας αξίας.

5. Οι διατάξεις της παραγράφου 2, τροποποιούνται με τη διαδικασία του άρθρου 23.

6. Οι λεπτομέρειες εφαρμογής του παρόντος άρθρου θεσπίζονται με τη διαδικασία του άρθρου 22.

Άρθρο 14

Σχέδιο επείγουσας επέμβασης

1. Κάθε κράτος μέλος καταρτίζει σχέδιο επείγουσας επέμβασης, στο οποίο διευκρινίζονται τα εθνικά μέτρα που πρέπει να εφαρμόζονται σε περίπτωση εκδήλωσης ΣΕΒ, σύμφωνα με τα γενικά κριτήρια που τίθενται με τους κοινοτικούς κανόνες για τον έλεγχο ζωικών ασθενειών.

Το σχέδιο αυτό πρέπει να προβλέπει την πρόσβαση στο προσωπικό, τις εγκαταστάσεις, τον εξοπλισμό και σε κάθε άλλο κατάλληλο υλικό που είναι αναγκαίο για την ταχεία και αποτελεσματική εξάλειψη της ΣΕΒ.

2. Τα σχέδια επείγουσας επέμβασης που αναφέρονται στην παράγραφο 1 υποβάλλονται στην Επιτροπή το αργότερο έξι μήνες μετά την ημερομηνία που αναφέρεται στο δεύτερο εδάφιο του άρθρου 26.

3. Η Επιτροπή εγκρίνει τα σχέδια επείγουσας επέμβασης με τη διαδικασία του άρθρου 22.

Εν συνεχεία τα σχέδια μπορούν να τροποποιούνται ή να συμπληρώνονται με την ίδια διαδικασία.

4. Οι διατάξεις των παραγράφων 1, 2 και 3 δύνανται να επεκτείνονται σε άλλες ΜΣΕ πλην της ΣΕΒ σύμφωνα με τη διαδικασία του άρθρου 23.

5. Οι λεπτομέρειες εφαρμογής του παρόντος άρθρου θεσπίζονται με τη διαδικασία του άρθρου 22.

ΚΕΦΑΛΑΙΟ V ΔΙΑΘΕΣΗ ΣΤΗΝ ΑΓΟΡΑ

Άρθρο 15

Ζώντα ζώα, σπέρμα, έμβρυα και ωάρια

1. Η διάθεση στην αγορά βοοειδών ή αιγοπροβάτων, του σπέρματος, των εμβρύων και των ωαρίων τους υπόκειται στους του παραρτήματος VIII, Κεφάλαιο Α. Τα ζώα, καθώς και το σπέρμα, τα έμβρυα και τα ωάρια των ζώων αυτών συνοδεύονται από τα κατάλληλα υγειονομικά πιστοποιητικά που απαιτούνται βάσει της κοινοτικής νομοθεσίας, υπό τους όρους του παραρτήματος VIII, Κεφάλαιο Δ.

2. Τα ζώα που αναφέρονται στο παράρτημα VIII, Κεφάλαιο Β και εισάγονται από χώρες των κατηγοριών 2, 3 και 4 και τις περιφέρειές τους, πρέπει να ταυτοποιούνται με σύστημα μόνιμης ταυτοποίησης, το οποίο να δίνει τη δυνατότητα αναγωγής έως τη μητέρα τους και την αγέλη καταγωγής.

3. Η διάθεση στην αγορά απογόνων πρώτης γενεάς, σπέρματος, ωαρίων και εμβρύων ζώων, για τα οποία υπάρχει υπόνοια ή επιβεβαιωμένη μόλυνση με ΜΣΕ, υπόκειται στους όρους του παραρτήματος VIII, Κεφάλαιο Γ.

4. Οι διατάξεις των παραγράφων 1, 2 και 3 δύνανται να επεκτείνονται σε άλλα ζώα, σπέρμα, ωάρια ή έμβρυα σύμφωνα με τη διαδικασία του άρθρου 23.

5. Οι λεπτομέρειες εφαρμογής του παρόντος άρθρου θεσπίζονται με τη διαδικασία του άρθρου 22.

Άρθρο 16

Βόειο, πρόβειο ή αίγειο κρέας και ορισμένα προϊόντα ζωικής προέλευσης

1. Τα ακόλουθα προϊόντα ζωικής προέλευσης που περιέχουν υλικό που προέρχεται από βοοειδή ή αιγοπρόβατα υπόκεινται στους κανόνες που θεσπίζονται στις παραγράφους 2 έως 6 του παρόντος άρθρου και του παραρτήματος IX:

α) νωπό κρέας: όπως ορίζεται στην οδηγία 64/433/ΕΟΚ του Συμβουλίου (4) 7

β) κιμάς και παρασκευάσματα κρέατος: όπως ορίζονται στην οδηγία 94/65/ΕΚ του Συμβουλίου (5) 7

γ) προϊοντα με βάση το κρέας και άλλα προϊόντα ζωικής προέλευσης: όπως ορίζονται στην οδηγία 77/99/ΕΟΚ του Συμβουλίου (6) 7

δ) γαλακτοκομικά προϊόντα: όπως ορίζονται στην οδηγία 92/46/ΕΟΚ του Συμβουλίου (7), τα οποία προορίζονται για ανθρώπινη κατανάλωση και περιέχουν ζελατίνη ή τετηγμένο ζωικό λίπος 7

ε) γαλακτοκομικά προϊόντα: όπως ορίζονται στην οδηγία 92/118/ΕΟΚ του Συμβουλίου (8), τα οποία προορίζονται για ζωική κατανάλωση και περιέχουν ζελατίνη ή τετηγμένο ζωικό λίπος 7

στ) αλιευτικά προϊόντα: όπως ορίζονται στην οδηγία 91/493/ΕΟΚ του Συμβουλίου (9), τα οποία προορίζονται για ανθρώπινη κατανάλωση και περιέχουν ζελατίνη ή τετηγμένο ζωικό λίπος 7

ζ) προϊόντα αυγών: όπως ορίζονται στην οδηγία 89/437/ΕΟΚ του Συμβουλίου (10), τα οποία προορίζονται για ανθρώπινη κατανάλωση και περιέχουν ζελατίνη ή τετηγμένο ζωικό λίπος 7

η) κοχλίες ή πόδια βατράχου: όπως αναφέρονται στην οδηγία 92/118/ΕΟΚ, τα οποία προορίζονται για ανθρώπινη κατανάλωση και περιέχουν ζελατίνη ή τετηγμένο ζωικό λίπος 7

θ) τετηγμένα λίπη: όπως αναφέρονται στην οδηγία 92/118/ΕΟΚ 7

ι) ζελατίνη: όπως αναφέρεται στην οδηγία 92/118/ΕΟΚ 7

ια) τροφές ζώων συντροφιάς: όπως αναφέρονται στην οδηγία 92/118/ΕΟΚ 7

ιβ) μεταποιημένη ζωική πρωτεΐνη: όπως αναφέρεται στην οδηγία 92/118/ΕΟΚ 7

ιγ) οστά και προϊόντα οστών: όπως αναφέρονται στην οδηγία 92/118/ΕΟΚ 7

ιδ) πρώτες ύλες για την παρασκευή ζωοτροφών: όπως αναφέρονται στην οδηγία 92/118/ΕΟΚ.

2. Τα προϊόντα που αναφέρονται στην παράγραφο 1 και περιέχουν υλικό που παράγεται από βοοειδή προερχόμενο από χώρες της κατηγορίας 4 δεν διατίθενται στην αγορά.

3. Η απαγόρευση της παραγράφου 2 δεν εφαρμόζεται στα προϊόντα που αναφέρονται στο παράρτημα IX, Κεφάλαιο Α.Ι που περιέχουν υλικό που παράγεται από τα κάτωθι βοοειδή:

α) ζώα που γεννήθηκαν μετά την ημερομηνία από την οποία εφαρμόσθηκε ουσιαστικά η απαγόρευση χορήγησης στα μηρυκαστικά πρωτεϊνών από θηλαστικά και είναι επιλέξιμα στο πλαίσιο Καθεστώτος με Χρονολογική Βάση ή, ενδεχομένως, ισοδύναμου καθεστώτος, όπως ορίζεται στο παράρτημα IX, Κεφάλαιο Α.ΙΙ 7 ή

β) ζώα που γεννήθηκαν, εκτράφηκαν και παρέμειναν σε αγέλες με πιστοποιημένο ιστορικό απαλλαγής από ΣΕΒ και είναι επιλέξιμα στο πλαίσιο Καθεστώτος Πιστοποιημένων Ζώων ή, ενδεχομένως, ισοδύναμου καθεστώτος, όπως ορίζεται στο παράρτημα IX, Κεφάλαιο Α.ΙΙΙ.

4. Για την εισαγωγή στην Κοινότητα, τα προϊόντα που αναφέρονται στην παράγραφο 1 συνοδεύονται από το κατάλληλο πιστοποιητικό που απαιτείται βάσει της κοινοτικής νομοθεσίας, συμπληρούμενο σύμφωνα με τις διατάξεις του παραρτήματος IX, Κεφάλαιο Β.ΙΙ.

Στην περίπτωση που τα εν λόγω προϊόντα εισάγονται από τρίτες χώρες της κατηγορίας 4 ή από περιφέρειές τους πληρούν επίσης τους όρους του παραρτήματος IX, Κεφάλαιο Β.Ι.

5. Εφόσον είναι αναγκαίες, οι διατάξεις των παραγράφων 1 έως 4 δύνανται να επεκτείνοται σε άλλα προϊόντα ζωικής προέλευσης πλην των αναφερομένων στην παράγραφο 1 σύμφωνα με τη διαδικασία του άρθρου 23.

6. Οι λεπτομέρειες εφαρμογής του παρόντος άρθρου θεσπίζονται με τη διαδικασία του άρθρου 22.

ΚΕΦΑΛΑΙΟ VI ΕΡΓΑΣΤΗΡΙΑ ΑΝΑΦΟΡΑΣ, ΔΕΙΓΜΑΤΟΛΗΨΙΕΣ, ΔΟΚΙΜΑΣΙΕΣ ΚΑΙ ΕΛΕΓΧΟΙ

Άρθρο 17

Εργαστήρια αναφοράς

1. Το εθνικό εργαστήριο αναφοράς κάθε κράτους μέλους και οι αρμοδιότητές του καθορίζονται στο παράρτημα X, Κεφάλαιο Α.

2. Το κοινοτικό εργαστήριο αναφοράς και οι αρμοδιότητές του καθορίζονται στο παράρτημα X, Κεφάλαιο Β.

Άρθρο 18

Δειγματοληψίες και εργαστηριακές μέθοδοι

1. Οι δειγματοληψίες και οι εργαστηριακές δοκιμασίες για την παρουσία ΜΣΕ πραγματοποιούνται βάσει των μεθόδων και πρωτοκόλλων που ορίζονται στο παράρτημα X, Κεφάλαιο Γ. Εν απουσία αυτών των μεθόδων και πρωτοκόλλων, εφαρμόζονται οι συνιστώμενες στο εγχειρίδιο προδιαγραφών για τις δοκιμασίες διάγνωσης και τα εμβόλια του Διεθνούς Γραφείου Επιζωοτιών (ΔΓΕ), έκδοση Μαΐου 1998.

2. Οι λεπτομέρειες εφαρμογής της παραγράφου 1 θεσπίζονται με τη διαδικασία του άρθρου 22.

Άρθρο 19

Κοινοτικοί έλεγχοι

1. Η Επιτροπή, σε συνεργασία με τις αρμόδιες αρχές των κρατών μελών, διενεργεί επιτόπιες επιθεωρήσεις και ελέγχους σε όλα τα επίπεδα της παραγωγής και διάθεσης στην αγορά ζώων και προϊόντων ζωικής προέλευσης που καλύπτονται από τον παρόντα κανονισμό, καθώς και στην οργάνωση και λειτουργία των αρμοδίων αρχών των κρατών μελών και των τρίτων χωρών, για να εξασφαλίζεται η ομοιόμορφη εφαρμογή των διατάξεων του παρόντος κανονισμού, των διατάξεων που θεσπίζονται δυνάμει αυτού και των τυχόν μέτρων διασφάλισης.

2. Οι λεπτομέρειες εφαρμογής της παραγράφου 1 θεσπίζονται με τη διαδικασία του άρθρου 22.

ΚΕΦΑΛΑΙΟ VII ΤΕΛΙΚΕΣ ΔΙΑΤΑΞΕΙΣ

Άρθρο 20

Τροποποιήσεις των παραρτημάτων και μεταβατικά μέτρα

Η Επιτροπή, μετά διατύπωση γνώμης της αρμόδιας επιστημονικής επιτροπής για κάθε ζήτημα που ενδέχεται να έχει επίπτωση στην υγεία:

α) τροποποιεί ή συμπληρώνει τα παραρτήματα με τη διαδικασία του άρθρου 23 7

β) θεσπίζει τα ενδεδειγμένα μεταβατικά μέτρα με τη διαδικασία του άρθρου 22.

Άρθρο 21

Επιτροπές

Η Επιτροπή επικουρείται από την Μόνιμη Κτηνιατρική Επιτροπή. Εντούτοις, για θέματα που ανήκουν στην αποκλειστική της αρμοδιότητα, η Μόνιμη Επιτροπή Ζωοτροφών ή η Μόνιμη Επιτροπή Τροφίμων αντικαθιστούν την Μόνιμη Κτηνιατρική Επιτροπή για θέματα που εμπίπτουν στην αποκλειστική αρμοδιότητα εκάστης εξ αυτών.

Άρθρο 22

Διαδικασία της επιτροπής διαχείρισης

Όταν γίνεται αναφορά στη διαδικασία του παρόντος άρθρου, ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της επί του σχεδίου αυτού εντός προθεσμίας που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλεοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει προτάσεων της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

Η Επιτροπή θεσπίζει μέτρα που μπορούν να εφαρμοστούν αμέσως. Αν, όμως, τα μέτρα αυτά δεν είναι σύμφωνα με τη γνώμη που διατύπωσε η επιτροπή διαχείρισης, τα θεσπισθέντα μέτρα ανακοινώνονται αμέσως από την Επιτροπή στο Συμβούλιο. Στην περίπτωση αυτή, η Επιτροπή μπορεί να αναβάλει επί ένα μήνα το πολύ, από την ημερομηνία της ανακοίνωσης αυτής, την εφαρμογή των μέτρων που αποφασίστηκαν από αυτή.

Το Συμβούλιο μπορεί, με ειδική πλειοψηφία, να λάβει διαφορετική απόφαση εντός της προθεσμίας που προβλέπεται στο δεύτερο εδάφιο.

Άρθρο 23

Διαδικασία της κανονιστικής επιτροπής

Όταν γίνεται αναφορά στη διαδικασία του παρόντος άρθρου, ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η κανονιστική επιτροπή διατυπώνει τη γνώμη της επί του σχεδίου αυτού εντός προθεσμίας που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπεται στο άρθρο 148 παράγραφο 2 της συνθήκης για την έκδοση των αποφάσεων που καλείται να λάβει το Συμβούλιο βάσει προτάσεων της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.

Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

Εάν το Συμβούλιο δεν αποφασίσει εντός τρίμηνης προθεσμίας από την ημερομηνία παραπομπής στο Συμβούλιο, τα προτεινόμενα μέτρα θεσπίζονται από την Επιτροπή.

Άρθρο 24

Γνωμοδότηση επιστημονικών επιτροπών

Ζητείται η γνώμη των κατάλληλων επιστημονικών επιτροπών για κάθε ζήτημα που εμπίπτει στο πεδίο εφαρμογής του παρόντος κανονισμού και ενδέχεται να έχει επιπτώσεις στη δημόσια υγεία.

Άρθρο 25

Ανακοίνωση εθνικών διατάξεων

Τα κράτη μέλη ανακοινώνουν στην Επιτροπή το κείμενο όλων των διατάξων εθνικού δικαίου που θεσπίζουν στον τομέα που καλύπτεται από τον παρόντα κανονισμό.

Άρθρο 26

Έναρξη ισχύος

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) Κατά την έναρξη ισχύος της Συνθήκης του Άμστερνταμ, διάβαζε Άρθρο 152.

(2) Η Επιτροπή αναλαμβάνει να προτείνει κατά τη νομοθετική διαδικασία κριτήρια για την αξιολόγηση του κινδύνου εξάπλωσης και έκθεσης του ανθρώπου στη νόσο.

(3) ΕΕ L 378 της 31.12.1982, σ. 58.

(4) ΕΕ 121 της 29.7.1964, σ. 2012/64.

(5) ΕΕ L 368 της 31.12.1994, σ. 10.

(6) ΕΕ L 26 της 31.1.1977, σ. 85.

(7) ΕΕ L 268 της 14.9.1992, σ. 1.

(8) ΕΕ L 62 της 15.3.1993, σ. 49.

(9) ΕΕ L 268 της 24.9.1991, σ. 15.

(10) ΕΕ L 212 της 22.7.1989, σ. 87.

ΠΑΡΑΡΤΗΜΑ I

Ορισμοί

α) αύτοχθον κρούσμα ΣΕΒ: ένα κρούσμα ΣΕΒ, το οποίο δεν έχει σαφώς αποδειχθεί ότι προέρχεται άμεσα από την εισαγωγή ζώντων βοοειδών, εμβρύων ή ωαρίων βοοειδών 7

β) παρτίδα ζώων: μια ομάδα ζώων που σφάζονται μετά από ολοκληρωμένη διαδικασία εκκένωσης, καθαρισμού και απολύμανσης της αίθουσας σφαγής και πριν από την επόμενη ολοκληρωμένη διαδικασία 7

γ) τετηγμένο λίπος μηρυκαστικών: τα τετηγμένα λίπη που παράγονται εν μέρει ή εν όλω από μηρυκαστικά 7

δ) μηχανικώς διαχωρισμένο κρέας: τα υπολείμματα κρέατος που λαμβάνονται με μηχανικά μέσα από οστά που φέρουν κρέας μετά την αρχική αφαίρεση των οστών 7

ε) διακριτός λιπώδης ιστός: το εσωτερικό και εξωτερικό σωματικό λίπος που αφαιρείται κατά την σφαγή και τη διαδικασία τεμαχισμού, ιδίως το νωπό λίπος της καρδιάς, του μείζονος επίπλου, των νεφρών και του μεσεντερίου των βοοειδών, καθώς και το λίπος από τις αίθουσες τεμαχισμού 7

στ) κλάση: μια ομάδα ζώων, τα οποία έχουν εκτραφεί μαζί κατά το πρώτο έτος της ζωής τους 7

ζ) πρόβατα ή αίγες για αναπαραγωγή και πάχυνση: πρόβατα και αίγες, τα οποία προορίζονται για μεταφορά στον τόπο προορισμού, είτε κατευθείαν είτε μέσω εγκεκριμένης αγοράς ή κέντρου συγκέντρωσης, χωρίς να πρόκειται για πρόβατα ή αίγες σφαγής, δηλαδή ζώα του πρόβειου ή αίγειου είδους, τα οποία προορίζονται να εισαχθούν, είτε κατευθείαν είτε μέσω εγκεκριμένης αγοράς ή κέντρου συγκέντρωσης, σε σφαγείο, για να σφαγούν 7

η) νωπό κρέας: το νωπό κρέας όπως ορίζεται στην οδηγία 64/433/ΕΟΚ του Συμβουλίου 7

θ) κιμάς και παρασκευάσματα κρέατος: ο κιμάς και τα παρασκευάσματα κρέατος όπως ορίζονται στην οδηγία 94/65/ΕΚ 7

ι) προϊόντα με βάση το κρέας: τα προϊόντα με βάση το κρέας, όπως ορίζονται στην οδηγία 77/99/ΕΟΚ 7

ια) επίσημο διαβατήριο: το διαβατήριο όπως ορίζεται στον κανονισμό (ΕΚ) αριθ. 820/97 του Συμβουλίου (1) 7

ιβ) επίσημο μηχανογραφικό σύστημα αναγνώρισης και εντοπισμού της προέλευσης: ένα σύστημα αρχείων δεδομένων, όπως προβλέπεται στον κανονισμό (ΕΚ) αριθ. 820/97.

(1) ΕΕ L 117 της 7.5.1997, σ. 1.

ΠΑΡΑΡΤΗΜΑ II

ΚΑΘΟΡΙΣΜΟΣ ΤΗΣ ΚΑΤΑΣΤΑΣΗΣ ΩΣ ΠΡΟΣ ΤΗΝ ΣΕΒ

ΚΕΦΑΛΑΙΟ Α Πληροφορίες που πρέπει να συνοδεύουν μια αίτηση για αναγνώριση της κατάταξης επικινδυνότητας δυνάμει του άρθρου 5

Όλα τα δεδομένα πρέπει να παρέχονται σε ετήσια βάση και κατά προτίμηση από το 1980 μέχρι σήμερα, τουλάχιστον όμως από το 1988 και μετά.

Τα κράτη που υποβάλλουν την αίτηση πρέπει να καταβάλλουν κάθε προσπάθεια ούτως ώστε να παρέχουν πλήρεις και αξιόπιστες πληροφορίες. Τα δεδομένα τα οποία είτε δεν παρέχονται είτε είναι ελλιπή ή θεωρούνται μη ικανοποιητικά, μπορεί να συμπληρωθούν με βάση άλλες πηγές πληροφόρησης που διαθέτει η Επιτροπή ή ενδέχεται να χρειαστεί να αντικατασταθούν από υποθέσεις σύμφωνα με τα χείριστα δυνατά σενάρια, για τις ανάγκες της εκτίμησης επικινδυνότητας.

Οι παρεχόμενες πληροφορίες πρέπει να αφορούν:

1. Τη δομή και τη δυναμική των πληθυσμών βοοειδών και αιγοπροβάτων

α) απόλυτοι αριθμοί ζώων για κάθε ζωικό είδος και φυλή, εν ζωή και κατά τη στιγμή της σφαγής 7

β) κατανομή των ηλικιών των ζώων αναλόγως του ζωικού είδους και της φυλής, του φύλου και του τύπου 7

γ) κατανομή των ηλικιών των ζώων αναλόγως του ζωικού είδους και της φυλής, του φύλου και του τύπου κατά τη στιγμή της σφαγής 7

δ) γεωγραφική κατανομή των ζώων αναλόγως του ζωικού είδους και της φυλής 7

ε) γεωγραφική κατανομή των ζώων αναλόγως του κτηνοτροφικού συστήματος, του μεγέθους της αγέλης και του παραγωγικού σκοπού 7

στ) σύστημα ταυτοποίησης και ικανότητες εντοπισμού των ζώων και σύστημα ελέγχου και πιθανών κυρώσεων σύμφωνα με την κοινοτική νομοθεσία σχετικά με την αναγνώριση και την καταγραφή των ζώων.

2. Το εμπόριο ζώων

α) εισαγωγές και εξαγωγές 7

β) συναλλαγές εντός της γεωγραφικής περιοχής 7

γ) εισαγωγές εμβρύων και σπέρματος 7

δ) χρήση των εισαγόμενων ζώων, εμβρύων ή σπέρματος 7

ε) μηχανισμοί που χρησιμοποιούνται από τα σφαγεία για την ταυτοποίηση των ζώων και της καταγωγής τους, καθώς επίσης και δεδομένα σχετικά με αυτές τις διαδικασίες.

3. Τις ζωοτροφές

α) εγχώρια παραγωγή κρεατοστεαλεύρων και χρήση τους αναλόγως του ζωικού είδους και του κτηνοτροφικού συστήματος (ιδίως η αναλογία των εγχωρίως παραχθέντων κρεατοστεαλεύρων που χορηγούνται σε βοοειδή και αιγοπρόβατα) 7

β) τις εισαγωγές κρεατοστεαλεύρων, με προσδιορισμό της χώρας καταγωγής και της χρήσης αναλόγως του ζωικού είδους και του κτηνοτροφικού συστήματος (ιδίως, όσον αφορά την αναλογία αυτού του κρεατοστεάλευρου που χορηγείται σε βοοειδή και αιγοπρόβατα) 7

γ) τα εξαγόμενα κρεατοστεάλευρα, με προσδιορισμό της χώρας προορισμού.

4. Απαγόρευση της χρήσης κρεατοστεαλεύρων

α) πλήρης περιγραφή 7

β) ημερομηνίες θέσπισης 7

γ) πραγματική εφαρμογή, έλεγχος και στοιχεία για τη συμμόρφωση 7

δ) πιθανότητες διασταυρούμενης μόλυνσης με άλλες ζωοτροφές.

5. Απαγόρευση της χρήσης ειδικών παραπροϊόντων σφαγίων βοοειδών (SBO) και ειδικών υλικών κινδύνου (ΕΥΚ)

α) πλήρης περιγραφή 7

β) ημερομηνίες θέσπισης 7

γ) πραγματική εφαρμογή, έλεγχος και στοιχεία για τη συμμόρφωση.

6. Παρακολούθηση των ΜΣΕ κε ειδική αναφορά στη ΣΕΒ και στην τρομώδη νόσο

α) συχνότητα των κρουσμάτων της ΣΕΒ και της τρομώδους νόσου των προβάτων που έχουν επιβεβαιωθεί εργαστηριακά 7

β) κατανομή ανά ηλικία, γεωγραφική κατανομή και χώρες προέλευσης των κρουσμάτων 7

γ) συχνότητα των νευρολογικών διαταραχών για τις οποίες οι ΜΣΕ δεν μπορούν να αποκλειστούν για κλινικούς λόγους σε οποιοδήποτε ζωικό είδος 7

δ) μεθοδολογίες και προγράμματα παρακολούθησης και καταχώρησης των κλινικών περιστατικών της ΣΕΒ και της τρομώδους νόσου των προβάτων συμπεριλαμβανομένης της πληροφόρησης των κτηνοτρόφων, των κτηνιάτρων, των εποπτικών οργάνων και των αρχών 7

ε) κίνητρα για τη δήλωση των κρουσμάτων, καθεστώτα αποζημίωσης και ανταμοιβής 7

στ) μεθοδολογίες της εργαστηριακής επιβεβαίωσης και της καταχώρησης των υπόπτων περιστατικών της ΣΕΒ και της τρομώδους νόσου 7

ζ) σχετικά στελέχη του παθογόνου παράγοντα της ΣΕΒ και της τρομώδους νόσου 7

η) υφιστάμενα συστήματα ή προγράμματα για εστιασμένη ενεργό παρακολούθηση.

7. Επεξεργασία υποπροϊόντων σφαγής και μεταποίηση ζωοτροφών

α) συστήματα επεξεργασίας υποπροϊόντων σφαγής και μεταποίησης ζωοτροφών που χρησιμοποιούνται 7

β) είδος των στοιχείων των μονάδων επεξεργασίας και μεταποίησης 7

γ) ποσοτικές και ποιοτικές παράμετροι κάθε συστήματος επεξεργασίας για την παραγωγή κρεατοστεαλεύρων και τετηγμένων ζωικών λιπών 7

δ) γεωγραφικές περιοχές από τις οποίες προέρχονται τα υλικά που υποβάλλονται σε επεξεργασία 7

ε) είδος των πρώτων υλών που χρησιμοποιούνται 7

στ) παράμετροι για χωριστές γραμμές επεξεργασίας υλικών από υγιή και ύποπτα ζώα 7

ζ) συστήματα μεταφοράς και αποθήκευσης των κρεατοστεαλεύρων ή των ζωοτροφών που περιέχουν κρεατοστεάλευρα.

8. Σφαγή ζώων σε σχέση με την ΣΕΒ και την τρομώδη νόσο

α) κριτήρια σφαγής των ζώων 7

β) ημερομηνία εισαγωγής του καθεστώτος σφαγής και οποιασδήποτε μεταγενέστερης τροποποίησης 7

γ) ζώα που σφάζονται (λεπτομέρεις όπως αναφέρονται στο σημείο 1) 7

δ) μέγεθος των αγελών στις οποίες σφάζονται ζώα.

ΚΕΦΑΛΑΙΟ Β Προσδιορισμός κατηγοριών

I. Για τον καθορισμό της κατάστασης ως προς την ΣΕΒ στα κράτη μέλη ή τις περιφέρειές τους, συνιστάται η χρήση των ακόλουθων κατηγοριών:

ΚΑΤΗΓΟΡΙΑ 1

1. εκτίμηση επικινδυνότητας βασιζόμενη στις πληροφορίες που προβλέπονται στο Κεφάλαιο Α έχει αποδείξει ότι έχουν ληφθεί τα κατάλληλα μέτρα για τη διαχείριση κάθε κινδύνου που εντοπίζεται 7

2. τα μέτρα που προβλέπονται στα άρθρα 6, 7, 11 και 12 έχουν εφαρμοσθεί πλήρως επί 7 τουλάχιστον έτη 7

3. έχει αποδειχθεί σαφώς ότι όλα τα κρούσματα ΣΕΒ προέρχονται άμεσα από την εισαγωγή ζώντων βοοειδών, εμβρύων ή ωαρίων και έχουν εφαρμοσθεί τα μέτρα που προβλέπονται στο άρθρο 12 και 13 για όλα τα ζώα στα οποία επιβεβαιώθηκε η ασθένεια.

Εντούτοις, όταν τα μέτρα που προβλέπονται στα άρθρα 6 και 7 δεν εφαρμόζονται, το κράτος μέλος ή η περιφέρεια κράτους μέλους μπορεί να καταταγεί στην κατηγορία 1 υπό τον όρον ότι:

- τα μέτρα που προβλέπονται στα άρθρα 11 και 12 έχουν εφαρμοσθεί επί 7 τουλάχιστον έτη 7 και

- έχει αποδειχθεί ότι επί 8 τουλάχιστον έτη δεν έχει χορηγηθεί κρεατοστεάλευρο μηρυκαστικών στα μηρυκαστικά.

Εντούτοις, όταν έχουν εμφανισθεί αυτόχθονα κρόυσματα ΣΕΒ, το κράτος μέλος ή η περιφέρεια κράτους μέλους μπορεί να καταταγεί στην κατηγορία 1 υπό τον όρον ότι:

- το τελευταίο αυτόχθον κρούσμα ΣΕΒ εμφανίσθηκε προ 7 και πλέον ετών 7 και

- τα μέτρα που προβλέπονται στα άρθρα 6, 7, 11 και 12 έχουν εφαρμοσθεί επί 7 τουλάχιστον έτη 7 και

- τα μέτρα που προβλέπονται στο άρθρο 9 εφαρμόζονται και η ουσιαστική τήρησή τους έχει επιβληθεί επί 7 τουλάχιστον έτη.

ΚΑΤΗΓΟΡΙΑ 2

1. εκτίμηση επικινδυνότητας βασιζόμενη στις πληροφορίες που προβλέπονται στο παράρτημα II, Κεφάλαιο Α έχει αποδείξει ότι έχουν ληφθεί τα κατάλληλα μέτρα για τη μείωση κάθε κινδύνου που εντοπίζεται 7

2. τα μέτρα που προβλέπονται στα άρθρα 6, 7, 11 και 12 εφαρμόζονται, αλλά δεν έχουν εφαρμοσθεί επί 7 έτη 7

3. έχει αποδειχθεί σαφώς ότι όλα τα κρούσματα ΣΕΒ προέρχονται άμεσα από την εισαγωγή ζώντων βοοειδών, εμβρύων ή ωαρίων και έχουν εφαρμοσθεί τα μέτρα που προβλέπονται στο άρθρο 12 και 13 για όλα τα ζώα στα οποία επιβεβαιώθηκε η ασθένεια.

Εντούτοις, όταν τα μέτρα που προβλέπονται στα άρθρα 6 και 7 δεν εφαρμόζονται πλήρως το κράτος μέλος ή η περιφέρεια κράτους μέλους μπορεί να καταταγεί στην κατηγορία 2 υπό τον όρον ότι:

- τα μέτρα που προβλέπονται στα άρθρα 11 και 12 εφαρμόζονται πλήρως, αλλά δεν εφαρμόζονται επί 7 έτη 7 και

- έχει αποδειχθεί ότι επί 8 τουλάχιστον έτη δεν έχει χορηγηθεί κρεατοστεάλευρο στα μηρυκαστικά.

Εντούτοις, όταν έχουν εμφανισθεί αυτόχθονα κρούσματα ΣΕΒ, το κράτος μέλος ή η περιφέρεια κράτους μέλους μπορεί να καταταγεί στην κατηγορία 2 υπό τον όρον ότι:

- το τελευταίο αυτόχθον κρούσμα ΣΕΒ εμφανίσθηκε προ 7 και πλέον ετών 7 και είτε

- τα μέτρα που προβλέπονται στα άρθρα 6, 7, 11 και 12 εφαρμόζονται πλήρως, αλλά δεν εφαρμόζονται επί 7 έτη 7 ή

- τα μέτρα που προβλέπονται στο άρθρο 9 εφαρμόζονται, αλλά η ουσιαστική τήρησή τους δεν έχει επιβληθεί επί 8 έτη.

Εντούτοις, όταν έχουν εμφανισθεί αυτόχθονα κρούσματα ΣΕΒ κατά τα τελευταία 7 έτη, το κράτος μέλος ή η περιφέρεια κράτους μέλους μπορεί να καταταγεί στην κατηγορία 2 υπό τον όρον ότι:

- τα μέτρα που προβλέπονται στα άρθρα 6, 7, 11 και 12 έχουν εφαρμοσθεί επί 7 έτη 7 και

- η συχνότητα εμφάνισης ΣΕΒ, υπολογιζόμενη με βάση τα αυτόχθονα κρούσματα κατά τους τελευταίους 12 μήνες, ήταν κατώτερη του 1 κρούσματος ανά εκατομμύριο στον πληθυσμό βοοειδών ηλικίας άνω των 24 μηνών στο κράτος μέλος ή την περιφέρεια του κράτους μέλους.

ΚΑΤΗΓΟΡΙΑ 3

1. εκτίμηση επικινδυνότητας βασιζόμενη στις πληροφορίες που προβλέπονται στο Κεφάλαιο Α έχει αποδείξει ότι έχουν ληφθεί τα κατάλληλα μέτρα για τη μείωση κάθε κινδύνου που εντοπίζεται 7

2. εφαρμόζονται τα μέτρα που προβλέπονται στα άρθρα 6, 7, 11 και 12 7

3. η συχνότητα εμφάνισης ΣΕΒ, υπολογιζόμενη με βάση τα αυτόχθονα κρούσματα κατά τους τελευταίους 12 μήνες, ήταν μεγαλύτερη ή ίση με 1 κρούσμα ανά εκατομμύριο και κατώτερη ή ίση με 200 κρουσμάτων ανά εκατομμύριο στον πληθυσμό βοοειδών ηλικίας άνω των 24 μηνών στο κράτος μέλος ή την περιφέρεια του.

Εντούτοις, όταν η συχνότητα εμφάνισης ΣΕΒ, υπολογιζόμενη με βάση τα αυτόχθονα κρούσματα κατά τους τελευταίους 12 μήνες, κατώτερη του 1 κρούσματος ανά εκατομμύριο στον πληθυσμό βοοειδών ηλικίας άνω των 24 μηνών στο κράτος μέλος ή την περιφέρεια του κράτους μέλους, το κράτος μέλος ή η περιφέρεια του κράτους μέλους κατατάσσεται επίσης στην κατηγορία 3, εάν δεν πληρούνται μία ή περισσότερες από τις απαιτήσεις των σημείων 1 και 2 της κατηγορίας 2.

Εντούτοις, όταν δεν έχει υπάρξει κανένα κρούσμα ΣΕΒ, το κράτος μέλος ή η περιφέρεια του κράτους μέλους κατατάσσεται επίσης στην κατηγορία 3, εάν:

- έχει διεξαχθεί εκτίμηση επικινδυνότητας, βασιζόμενη στις πληροφορίες που προβλέπονται στο Κεφάλαιο Α, η οποία αποδεικνύει την παρουσία ενός ή περισσοτέρων παραγόντων κινδύνου 7 και

- δεν εφαρμόζονται τα μέτρα που προβλέπονται στα άρθρα 11 και 12.

ΚΑΤΗΓΟΡΙΑ 4

1. εκτίμηση επικινδυνότητας βασιζόμενη στις πληροφορίες που προβλέπονται στο παράρτημα ΙΙ, Κεφάλαιο Α έχει αποδείξει ότι έχουν ληφθεί τα κατάλληλα μέτρα για τη μείωση κάθε κινδύνου που εντοπίζεται 7

2. εφαρμόζονται τα μέτρα που προβλέπονται στα άρθρα 6, 7, 11 και 12 7

3. η συχνότητα εμφάνισης ΣΕΒ, υπολογιζόμενη με βάση τα αυτόχθονα κρούσματα κατά τους τελευταίους 12 μήνες, ήταν μεγαλύτερη των 200 κρουσμάτων ανά εκατομμύριο στον πληθυσμό βοοειδών ηλικίας άνω των 24 μηνών στο κράτος μέλος ή την περιφέρεια του κράτους μέλους.

Εντούτοις, όταν η συχνότητα εμφάνισης ΣΕΒ, υπολογιζόμενη με βάση τα αυτόχθονα κρούσματα κατά τους τελευταίους 12 μήνες, ήταν μεγαλύτερη ή ίση με 1 κρούσμα ανά εκατομμύριο και κατώτερη ή ίση με 200 κρούσματα ανά εκατομμύριο στον πληθυσμό βοοειδών ηλικίας άνω των 24 μηνών στο κράτος μέλος ή την περιφέρεια του κράτους μέλους, το κράτος μέλος ή η περιφέρεια του κράτους μέλους κατατάσσεται στην κατηγορία 4, εάν δεν πληρούται η απαίτηση του σημείου 1 ή τα μέτρα που προβλέπονται στα άρθρα 6, 7, 11 και 12.

Στην περίπτωση που ένα κράτος μέλος ή μια περιφέρεια κράτους μέλους πρέπει να καταταγεί στην κατηγορία 4 σύμφωνα με το κριτήριο του σημείου 3, αλλά δεν πληρούνται μία ή περισσότερες από τις απαιτήσεις του σημείου 1 και τα μέτρα που προβλέπονται στα άρθρα 6, 7, 11 και 12, το κράτος μέλος ή η περιφέρεια του κράτους μέλους κατατάσσεται στην κατηγορία 4 και εφαρμόζεται το άρθρο 4.

II. Για τον καθορισμό του καθεστώτος ΣΕΒ των τρίτων χωρών ή περιφερειών τρίτων χωρών, προσδιορίζονται με βάση ισοδύναμες υγειονομικές εγγυήσεις οι ίδιες τέσσερις κατηγορίες, οι οποίες προσφέρουν ισοδύναμες υγειονομικές εγγυήσεις με τις αναφερόμενες στο Τμήμα Ι.

III. Όταν ένα ζώο μετακινείται από μια κατηγορία χώρας ή περιφέρειας σε άλλη, αποκτά ή διατηρεί την υψηλότερη αριθμητικά κατηγορία ΣΕΒ οποιασδήποτε χώρας ή περιφέρειας, στην οποία παρέμεινε για διάστημα μεγαλύτερο των 24 ωρών, εκτός εάν μπορούν να παρασχεθούν επαρκείς εγγυήσεις ότι τα ζώα δεν σιτίσθηκαν με ζωοτροφές από την χώρα ή περιφέρεια με την υψηλότερη αριθμητικά κατηγορία ΣΕΒ.

ΠΑΡΑΡΤΗΜΑ III

ΣΥΣΤΗΜΑ ΠΑΡΑΚΟΛΟΥΘΗΣΗΣ

ΚΕΦΑΛΑΙΟ Α Ελάχιστες απαιτήσεις για ένα πρόγραμμα παρακολούθησης της ΣΕΒ και της τρομώδους νόσου

Επιλογή υποπληθυσμού

Με την επιφύλαξη του άρθρου 12, η επιλογή πρέπει να γίνεται με τη χρήση εκτίμησης επικινδυνότητας υποπληθυσμών αυτοχθόνων ζώων που εμφανίζουν κλινικά συμπτώματα συμβατά με τις ΜΣΕ και, κατά φθίνουσα σειρά σημασίας, ζώων υψηλότερου κινδύνου. Σε κάθε υποπληθυσμό και ομάδα ηλικίας, η επιλογή πρέπει να είναι τυχαία.

Τα ζώα που εξετάζονται σύμφωνα με το άρθρο 12 μπορούν να περιλαμβάνονται στο δείγμα.

1. Κριτήρια για την επιλογή αυτοχθόνων ζώων που εμφανίζουν κλινικά συμπτώματα συμβατά με τις ΜΣΕ:

- ζώα που εμφανίζουν συμπτώματα συμπεριφοράς ή νευρολογικά συμπτώματα που διαρκούν επί 15 τουλάχιστον ημέρες και ανθίστανται στην αγωγή. Εντούτοις, ζώα με τα συμπτώματα αυτά, τα οποία πεθαίνουν εντός 15 ημερών και στη περίπτωση των οποίων δεν υπήρξε εναλλακτική διάγνωση, πρέπει να θεωρούνται ύποπτα ζώα. Εξετάζονται σύμφωνα με το άρθρο 12 και μπορούν να συμπεριληφθούν στο πρόγραμμα παρακολούθησης 7

- ετοιμοθάνατα ζώα χωρίς συμπτώματα μολυσματικής ή τραυματικής νόσου 7

- ζώα που εμφανίζουν άλλα συμπτώματα σταδιακά επερχόμενης νόσου.

2. Οι ακόλουθοι κίνδυνοι πρέπει να λαμβάνονται υπόψη για την επιλογή ζώων υψηλότερου κινδύνου:

- ζώα που κατάγονται από χώρες που έχουν προσβληθεί από ΜΣΕ αυτοχθόνων ζώων

- ζώα που έχουν καταναλώσει δυνάμει μολυσμένες ζωοτροφές

- ζώα που έχουν γεννηθεί ή είναι απόγονοι αρσενικών ή/και θηλυκών ζώων που έχουν μολυνθεί από ΜΣΕ.

Ζωικά είδη και τύποι ΜΣΕ

1. Τα βοοειδή πρέπει να εξετάζονται για την παρουσία ΣΕΒ.

2. Τα αιγοπρόβατα πρέπει να εξετάζονται για την παρουσία τρομώδους νόσου και ΣΕΒ.

Ηλικία των ζώων-στόχων

Το δειγμα πρέπει να έχει ως στόχο τα πλέον ενήλικα ζώα του υποπληθυσμού. Εντούτοις, όλα τα βοοειδή ζώα-στόχοι θα πρέπει να έχουν ηλικία άνω των 20 μηνών και όλα τα προβατοειδή και αιγοειδή ζώα-στόχοι θα πρέπει να έχουν ηλικία άνω των 12 μηνών. Τα ζώα-στόχοι που εμφανίζουν συμπτώματα σταδιακά επερχόμενης νόσου χωρίς να εμφανίζουν νευρολογικά συμπτώματα, θα πρέπει να έχουν ηλικία άνω των τεσσάρων ετών.

Μέγεθος του δείγματος

Ο ελάχιστος αριθμός ζώων που εξετάζονται σε ετήσια βάση πρέπει να αντιστοιχεί τουλάχιστον στα μεγέθη δειγμάτων, τα οποία αναφέρονται στον πίνακα για ζώα των υποπληθυσμών αυτοχθόνων ζώων που εμφανίζουν κλινικά συμπτώματα συμβατά με τις ΜΣΕ. Τα ύποπτα ζώα που έχουν εξετασθεί σύμφωνα με το άρθρο 12 μπορούν να συμπεριληφθούν στο ελάχιστο μέγεθος δείγματος.

Δείγματα των υποπληθυσμών ζώων υψηλότερου κινδύνου θα πρέπει να συλλέγονται κατά τον χρόνο που σφάζονται ή σκοτώνονται.

Πίνακας

>ΘΕΣΗ ΠΗΝΑΚΑ>

ΚΕΦΑΛΑΙΟ Β Ετήσια έκθεση

Η ετήσια έκθεση πρέπει να περιέχει στοιχεία σχετικά με:

1. τον συνολικό αριθμό και τη διάρθρωση ανά ηλικία των ζώων που εξετάστηκαν στις διάφορες ομάδες των αντίστοιχων πληθυσμών βοοειδών και αιγοπροβάτων που διακρίνονται σε κατηγορίες σύμφωνα με επιδημιολογικά κριτήρια 7

2. τη συνολική θνησιμότητα και την θνησιμότητα λόγω νευρολογικών νόσων ανά είδος ζώου 7

3. επίσημο μητρώο για τον αριθμό και τον τύπο των ζώων ή σφαγίων που τέθηκαν υπό απαγόρευση μετακίνησης σύμφωνα με το άρθρο 12 7

4. τον αριθμό και το αποτέλεσμα των ερευνών που διεξήχθησαν σύμφωνα με το άρθρο 12 7 απαιτείται η διατήρηση των σχετικών εγγράφων τουλάχιστον επί επταετία 7

5. τις ΜΣΕ που έχουν προσβάλει ζώα εκτός βοοειδών και αιγοπροβάτων 7

6. την κατάρτιση, ιδίως των επίσημων κτηνιάτρων που έχουν αρμοδιότητες για την επιδημιολογική παρακολούθηση των ΜΣΕ, σύμφωνα με το άρθρο 6.

ΠΑΡΑΡΤΗΜΑ IV

Ειδικό υλικό κινδύνου

1. Οι ακόλουθοι ιστοί χαρακτηρίζονται ως ειδικά υλικά κινδύνου ανάλογα με την κατηγορία της χώρας καταγωγής ή διαμονής του ζώου, η οποία καθορίζεται σύμφωνα με το άρθρο 5:

ΚΑΤΗΓΟΡΙΑ 1

Κανένας ιστός δεν χαρακτηρίζεται ως ειδικό υλικό κινδύνου.

ΚΑΤΗΓΟΡΙΑ 2

σε χώρες ή περιφέρειες χωρών που κατατάσσονται στην κατηγορία 2 οι ακόλουθοι ιστοί χαρακτηρίζονται ως ειδικό υλικό κινδύνου μόνον όπου έχουν παρουσιασθεί κρούσματα ΣΕΒ (1):

α) ο εγκέφαλος και ο νωτιαίος μυελός:

- βοοειδών ηλικίας άνω των 30 μηνών,

- αιγοπροβάτων ηλικίας άνω των 12 μηνών ή των οποίων ένας μόνιμος κοπτήρας έχει ανατείλει μέσω των ούλων 7

β) ο περιφερικός ειλεός και η σπλήνα αιγοπροβάτων οποιασδήποτε ηλικίας.

ΚΑΤΗΓΟΡΙΑ 3

α) ολόκληρο το κεφάλι πλην της γλώσσας, συμπεριλαμβανομένου του εγκεφάλου και της σκληράς μήνιγγος, της υπόφυσης, των οφθαλμών, των γαγγλίων του τριδύμου και των αμυγδαλών 7 ο νωτιαίος μυελός και η σκληρά μήνιγξ βοοειδών ηλικίας άνω των 6 μηνών και αιγοπροβάτων ηλικίας άνω των 12 μηνών 7

β) ο περιφερικός ειλεός βοοειδών και αιγοπροβάτων και η σπλήνα αιγοπροβάτων οποιασδήποτε ηλικίας.

ΚΑΤΗΓΟΡΙΑ 4 (2)

α) ολόκληρο το κεφάλι πλην της γλώσσας, συμπεριλαμβανομένου του εγκεφάλου και της σκληράς μήνιγγος, της υπόφυσης, των οφθαλμών, των γαγγλίων του τριδύμου και των αμυγδαλών 7 ο θύμος αδένας 7 τα έντερα από το δωδεκαδάκτυλο έως το ορθό 7 η σπονδυλική στήλη, συμπεριλαμβανομένων των ισχιακών γαγγλίων, του νωτιαίου μυελού και της σκληράς μήνιγγος βοοειδών ηλικίας άνω των 6 μηνών και αιγοπροβάτων ηλικίας άνω των 12 μηνών 7

β) και τα λοιπά οστά βοοειδών ηλικίας άνω των 30 μηνών 7

γ) ο περιφερικός ειλεός και η σπλήνα βοοειδών και αιγοπροβάτων οποιασδήποτε ηλικίας.

2. Τα κράτη μέλη εξασφαλίζουν ότι τα ειδικά υλικά κινδύνου αφαιρούνται στα σφαγεία.

Εντούτοις, στα κράτη μέλη ή στις περιφέρειες κρατών μελών που δεν έχουν καταταγεί στην κατηγορία 4, δεν απαιτείται η αφαίρεση και επακόλουθη καταστροφή σύμφωνα με το σημείο 4 του ειδικού υλικού κινδύνου από τις πρώτες ύλες για την παραγωγή παραγώγων τετηγμένου λίπους μηρυκαστικών, εφόσον τα παράγωγα παράγονται σύμφωνα με το παράρτημα VI.

3. Κατά παρέκκλιση από το σημείο 2 τα κράτη μέλη δύνανται να επιτρέπουν την αφαίρεση:

α) του ειδικού υλικού κινδύνου στα εργαστήρια τεμαχισμού, στις μονάδες επεξεργασίας υψηλού κινδύνου ή στις εγκαταστάσεις που αναφέρονται στο άρθρο 7 της οδηγίας 90/66/ΕΟΚ του Συμβουλίου (3), υπό την άμεση επίβλεψη υπαλλήλου της αρμόδιας αρχής. Οι εγκαταστάσεις αυτές εγκρίνονται για τον σκοπό αυτό από την αρμόδια αρχή.

β) της σπονδυλικής στήλης ή των οστών στα σημεία πώλησης στους καταναλωτές εντός του εδάφους τους.

Τα κράτη μέλη θεσπίζουν σύστημα με το οποίο εξασφαλίζεται και ελέγχεται ότι, στις περιπτώσεις που η αφαίρεση των ειδικών υλικών κινδύνου γίνεται σε εγκαταστάσεις άλλες πλην των σφαγείων, τα υλικά αυτά είναι πλήρως διαχωρισμένα από τα λοιπά απόβλητα, περισυλλέγονται χωριστά και διατίθενται σύμφωνα με το σημείο 4.

4. Τα κράτη μέλη εξασφαλίζουν ότι τα ειδικά υλικά κινδύνου βάφονται με χρωστική ουσία αμέσως μόλις αφαιρεθούν και ότι όλα τα ειδικά υλικά κινδύνου καταστρέφονται ολοσχερώς:

α) με άμεση αποτέφρωση 7 ή

β) υπό την προϋπόθεση ότι το χρώμα της χρωστικής ουσίας διακρίνεται μετά από την επεξεργασία, με επεξεργασία η οποία ακολουθείται από:

i) αποτέφρωση 7

ii) καύση ως καύσιμο 7 ή

iii) άλλη μέθοδο, η οποία αποκλείει κάθε κίνδυνο μετάδοσης ΜΣΕ και εγκρίνεται και επιβλέπεται από την αρμόδια αρχή.

5. Με την επιφύλαξη των άρθρων 12 και 13, όταν βοοειδή ή αιγοπρόβατα έχουν αποβιώσει ή έχουν θανατωθεί στο πλαίσιο μέτρων καταπολέμησης νόσων, τα κράτη μέλη μπορούν να επιτρέπουν τη διάθεση ολόκληρου το σώματος των ζώων αυτών χωρίς να αφαιρούνται τα ειδικά υλικά κινδύνου.

6. Τα κράτη μέλη μπορούν να παρεκκλίνουν από τις διατάξεις των σημείων 2 και 4, για να επιτρέπουν την καύση ή την ταφή των ειδικών υλικών κινδύνου ή ολόκληρων των σωμάτων, χωρίς προηγούμενη χρώση ή, ανάλογα με την περίπτωση, αφαίρεση των ειδικών υλικών κινδύνου, υπό τις περιστάσεις που προβλέπονται στην οδηγία 90/667/ΕΟΚ.

7. Η διενέργεια αναλύσεων ως εναλλακτική λύση αντί της αφαίρεσης των ειδικών υλικών κινδύνου, μπορεί να εγκριθεί υπό τους εξής όρους:

α) οι αναλύσεις διενεργούνται στα σφαγεία σε όλα τα ζώα που είναι επιλέξιμα για την αφαίρεση των ειδικών υλικών κινδύνου 7

β) κανένα προϊόν βοοειδών ή αιγοπροβάτων που προορίζεται για τρόφιμα ή ζωοτροφές δεν εξέρχεται από το σφαγείο, προτού ληφθούν και γίνουν αποδεκτά από την αρμόδια αρχή τα αποτελέσματα των αναλύσεων για όλα τα σφαγέντα ζώα τα οποία έχουν παρουσιαστεί στην ίδια παρτίδα 7

γ) σε περίπτωση που το αποτέλεσμα μιας δοκιμασίας μετά την σφαγή είναι θετικό, όλα τα υλικά βοοειδών και αιγοπροβάτων που έχουν παραχθεί στην ίδια παρτίδα καταστρέφονται σύμφωνα με το σημείο 4.

8. Κατά παρέκκλιση από το άρθρο 8, η Επιτροπή μπορεί:

α) ενεργώντας σύμφωνα με τη διαδικασία του άρθρου 22, να λάβει απόφαση σχετικά με την ημερομηνία ουσιαστικής εφαρμογής των διατάξεων του άρθρου 9, παράγραφος 1 ή, ανάλογα με την περίπτωση, της απαγόρευσης χορήγησης πρωτεΐνης θηλαστικών στα μηρυκαστικά σε κάθε χώρα ή περιφέρεια της χώρας που έχει καταταγεί στην κατηγορία 2 ή 3 και να επιτρέψει τον περιορισμό της εφαρμογής των διατάξεων του άρθρου 8 στα ζώα που γεννήθηκαν πριν την ημερομηνία αυτή στις εν λόγω χώρες ή περιφέρειες χωρών 7

β) μετά από γνωμοδότηση της κατάλληλης επιστημονικής επιτροπής και βασιζόμενη σε αξιολόγηση του κινδύνου εμφάνισης, εξάπλωσης και έκθεσης του ανθρώπου στη νόσο, ενεργώντας σύμφωνα με τη διαδικασία του άρθρου 22, να λάβει απόφαση να επιτρέψει για την παραγωγή τροφίμων, ζωοτροφών και λιπασμάτων τη χρήση της σπονδυλικής στήλης και των ισχιακών γαγγλίων από ζώα που βρίσκονται ή προέρχονται από κάθε χώρα ή περιφέρεια χώρας που έχει καταταγεί στην κατηγορία 4.

9. Τα κράτη μέλη διενεργούν συχνά επισήμους ελέγχους, ιδίως στα σφαγεία, τα εργαστήρια τεμαχισμού, τις μονάδες επεξεργασίας ζωικών αποβλήτων, τις μονάδες επεξεργασίας υψηλού κινδύνου ή τις εγκαταστάσεις που αναφέρονται στο άρθρο 7 της οδηγίας 90/667/ΕΟΚ, τα σημεία πώλησης στους καταναλωτές και τις εγκαταστάσεις αποθήκευσης/αποθεματοποίησης, και εξασφαλίζουν ότι λαμβάνονται μέτρα προς αποφυγής της μόλυνσης.

(1) Εν αναμονή επιβεβαίωσης από το ΔΓΕ κατά τη νομοθετική διαδικασία.

(2) ΕΕ L 363 της 27.12.1990, σ. 51.

ΠΑΡΑΡΤΗΜΑ V

Διατροφή των ζώων

Η απαγόρευση του άρθρου 9 παράγραφοι 1 και 2 δεν εφαρμόζεται στα ακόλουθα προϊόντα:

α) γάλα και γαλακτοκομικά προϊόντα 7

β) προϊόντα υδρόλυσης πρωτεϊνών που προέρχονται από κατάλοιπα κρέατος στο εσωτερικό της δοράς 7

γ) αποξηραμένο πλάσμα και λοιπά προϊόντα αίματος.

Η απαγόρευση του άρθρου 9, παράγραφος 2, στοιχείο β), δεν εφαρμόζεται στην παραγωγή τροφών για σκύλους.

ΠΑΡΑΡΤΗΜΑ VI

Προδιαγραφές για ορισμένα προϊόντα ζωικής προελεύσης που προέρχονται η περιέχουν υλικό μηρυκαστικών

1. Όροι παραγωγής ορισμένων προϊόντων ζωικής προέλευσης, όπως αναφέρεται στο άρθρο 10, παράγραφος 1

Απαγορεύεται η χρήση υλικού μηρυκαστικών για την παραγωγή των κάτωθι προϊόντων ζωικής προέλευσης:

α) μηχανικώς διαχωρισμένου κρέατος 7

β) όξινου φωσφορικού ασβεστίου που προορίζεται για τη διατροφή των εκτρεφόμενων ζώων 7

γ) ζελατίνης, εκτός εάν παράγεται από δορές μηρυκαστικών 7

δ) παραγώγων τετηγμένου λίπους μηρυκαστικών 7

ε) τετηγμένου λίπους μηρυκαστικών, εκτός εάν παράγεται από:

i) διακριτό λιπώδη ιστό, ο οποίος έχει ο ίδιος κριθεί κατάλληλος για ανθρώπινη κατανάλωση 7

ii) πρώτες ύλες που έχουν υποβληθεί σε επεξεργασία σύμφωνα με τα πρότυπα που καθορίζονται βάσει της οδηγίας 90/667/ΕΟΚ.

Η απαγόρευση χρήσης υλικού μηρυκαστικών δεν εφαρμόζεται στο υλικό που προέρχεται από ζώα, τα οποία έχουν υποβληθεί σε αναλύσεις σύμφωνα με το σημείο 7 του παραρτήματος IV με αρνητικό αποτέλεσμα.

2. Δύο ενδεδειγμένες μέθοδοι παραγωγής

Για παράγωγα τετηγμένου λίπους μηρυκαστικών που παράγονται από υλικά μηρυκαστικών για χρήση στην παραγωγή τροφίμων, ζωοτροφών ή λιπασμάτων, επικυρωμένες και αυστηρά πιστοποιημένες μέθοδοι όπως:

1. μετεστεροποίηση ή υδρόλυση σε τουλάχιστον 200 °C επί 20 λεπτά τουλάχιστον υπό πίεση (παραγωγή γλυκερόλης, λιπαρών οξέων και εστέρων λιπαρών οξέων) 7 ή

2. σαπωνοποίηση με NaOH 12M (παραγωγή γλυκερόλης και σαπουνιού):

- ασυνεχής μέθοδος: σε 95 °C τουλάχιστον επί 3 ώρες τουλάχιστον 7 ή

- συνεχής μέθοδος: σε 140 °C τουλάχιστον, υπό πίεση 2 bar επί 8 λεπτά τουλάχιστον, ή ισοδύναμη μέθοδος.

Ακόμη, δύνανται επίσης να χρησιμοποιηθούν άλλα παράγωγα ζωικού λίπους (π.χ. λιπαρές αλκοόλες, λιπαρές αμίνες, λιπαρά αμίδια) που παράγονται από τα ανωτέρω προϊόντα και υποβάλλονται σε περαιτέρω διεργασίες.

ΠΑΡΑΡΤΗΜΑ VII

Εξάλειψη μεταδοτικών σπογγωδών εγκεφαλοπαθειών

1. Η έρευνα που αναφέρεται στο άρθρο 13 παράγραφος 1 στοιχείο β) προσδιορίζει:

α) για τα βοοειδή:

- όλα τα έμβρυα, ωάρια και απογόνους πρώτης γενεάς ενός θηλυκού ζώου, στο οποίο επιβεβαιώθηκε η νόσος και τα οποία έμβρυα ή απόγονοι συλλέχθηκαν ή γεννήθηκαν μετά ή εντός δύο ετών πριν από την κλινική εκδήλωση ή τη διάγνωση της νόσου στη μητέρα 7

- όλα τα ζώα της κλάσης του ζώου στο οποίο επιβεβαιώθηκε η νόσος 7

- την πιθανή προέλευση της νόσου και τον εντοπισμό άλλων εκμεταλλεύσεων, στις οποίες υπάρχουν ζώα τα οποία ενδέχεται να έχουν μολυνθεί από τον παράγοντα της ΜΣΕ ή να έχουν εκτεθεί στις ίδιες ζωοτροφές ή την ίδια πηγή μόλυνσης 7

- την κίνηση δυνάμει μολυσμένων ζωοτροφών, ζώων, ωαρίων, σπέρματος ή εμβρύων ή οποιουδήποτε άλλου μέσου μετάδοσης, τα οποιά ενδέχεται να έχουν μεταδώσει τον παράγοντα της ΜΣΕ προς ή από την εν λόγω εκμετάλλευση,

β) για τα αιγοπρόβατα:

- όλα τα άλλα μηρυκαστικά στην εκμετάλλευση του ζώου, στο οποίο επιβεβαιώθηκε η νόσος 7

- τους γονείς, το σπέρμα, τα έμβρυα, τα ωάρια και τους απογόνους πρώτης γενεάς του ζώου, στο οποίο επιβεβαιώθηκε η νόσος 7

- όλα τα ζώα της κλάσης του ζώου στο οποίο επιβεβαιώθηκε η νόσος 7

- την πιθανή προέλευση της νόσου και τον εντοπισμό άλλων εκμεταλλεύσεων, στις οποίες υπάρχουν ζώα τα οποία ενδέχεται να έχουν μολυνθεί από τον παράγοντα της ΜΣΕ ή να έχουν εκτεθεί στις ίδιες ζωοτροφές ή την ίδια πηγή μόλυνσης 7

- την κίνηση δυνάμει μολυσμένων ζωοτροφών, ζώων, ωαρίων, σπέρματος ή εμβρύων ή οποιουδήποτε άλλου μέσου μετάδοσης, τα οποιά ενδέχεται να έχουν μεταδώσει τον παράγοντα της ΜΣΕ προς ή από την εν λόγω εκμετάλλευση.

2. Η απαίτηση του άρθρου 13 παράγραφος 2:

α) στην περίπτωση επιβεβαίωσης της ΣΕΒ σε βοοειδή, εφαρμόζεται στα βοοειδή, έμβρυα και ωάρια που έχουν προσδιορισθεί από την έρευνα που αναφέρεται στο σημείο 1, στοιχείο α), πρώτη και δεύτερη περίπτωση 7

β) στην περίπτωση επιβεβαίωσης της ΣΕΒ σε αιγοπρόβατα, εφαρμόζεται σε όλα τα μηρυκαστικά, έμβρυα, ωάρια και σπέρμα αιγοπροβάτων που έχουν προσδιορισθεί από την έρευνα που αναφέρεται στο σημείο 1, στοιχείο β), πρώτη εώς πέμπτη περίπτωση.

ΠΑΡΑΡΤΗΜΑ VIII

ΔΙΑΘΕΣΗ ΣΤΗΝ ΑΓΟΡΑ ΖΩΝΤΩΝ ΖΩΩΝ, ΣΠΕΡΜΑΤΟΣ, ΕΜΒΡΥΩΝ ΚΑΙ ΩΑΡΙΩΝ

ΚΕΦΑΛΑΙΟ Α Προϋποθέσεις διάθεσης στην αγορά

I. Προϋποθέσεις που ισχύουν ασχέτως της κατηγορίας της χώρας καταγωγής ή διαμονής του ζώου

1. Οι προϋποθέσεις που αναφέρονται στο άρθρο 15 παράγραφος 1 εφαρμόζονται στις μετακινήσεις που αφορούν:

- αποστολή στα άλλα κράτη μέλη 7

- αποστολή σε τρίτες χώρες 7

- εισαγωγή στην Κοινότητα από τρίτες χώρες.

2. Οι κατωτέρω προϋποθέσεις εφαρμόζονται στις μετακινήσεις εμβρύων και ωαρίων βοοειδών που αναφέρονται στο σημείο 1:

Τα έμβρυα και ωάρια βοοειδών πρέπει να προέρχονται από θηλυκά ζώα, τα οποία τη στιγμή της συλλογής:

- δεν υπήρχαν υπόνοιες ότι είχαν προσβληθεί από ΣΕΒ 7

- πληρούσαν τα ίδια τις προϋποθέσεις το Τμήματος II.

3. Οι κατωτέρω προϋποθέσεις εφαρμόζονται στις μετακινήσεις αιγοπροβάτων που αναφέρονται στο σημείο 1:

Τα πρόβατα ή αίγες για αναπαραγωγή ή πάχυνση:

α) προέρχονται από εκμετάλλευση που πληρεί τις εξής απαιτήσεις:

- τα ζώα είναι ταυτοποιημένα 7

- δεν έχει επιβεβαιωθεί κρούσμα τρομώδους νόσου επί δύο τουλάχιστον έτη 7

- διενεργείται δειγματοληπτικός έλεγχος κατά τη σφαγή επί των ηλικιωμένων προβατίνων που προορίζονται για σφαγή και προέρχονται από την εν λόγω εκμετάλλευση 7

- θηλυκά ζώα εισάγονται στην εν λόγω εκμετάλλευση, μόνον εάν προέρχονται από εκμετάλλευση που πληρεί τις ίδιες απαιτήσεις 7

β) έχουν παραμείνει συνεχώς σε εκμετάλλευση ή εκμεταλλεύσεις που πληρούν τις απαιτήσεις του σημείου α) από τη γέννησή τους ή κατά την τελευταία διετία.

4. Τα αιγοπρόβατα που εισάγονται στην Κοινότητα πρέπει να πληρούν απαιτήσεις, οι οποίες προσφέρουν ισοδύναμες υγειονομικές εγγυήσεις με τις απαιτούμενες από τον παρόντα κανονισμό ή δυνάμει του παρόντος κανονισμού.

II. Προϋποθέσεις που ισχύουν ανάλογα με την κατηγορία της χώρας καταγωγής ή διαμονής του ζώου, η οποία καθορίζεται σύμφωνα με το παράρτημα II, κεφάλαιο Β

1. Οι προϋποθέσεις που αναφέρονται στο άρθρο 15 παράγραφος 1 εφαρμόζονται στις μετακινήσεις που αφορούν:

- αποστολή στα άλλα κράτη μέλη 7

- αποστολή σε τρίτες χώρες 7

- εισαγωγή στην Κοινότητα από τρίτες χώρες.

2. Η κατηγορία ΣΕΒ των βοοειδών και αιγοπροβάτων ανακοινώνεται στο κράτος μέλος προορισμού.

3. Οι κατωτέρω προϋποθέσεις εφαρμόζονται στις κατά το σημείο 1 μετακινήσεις βοοειδών, όταν αυτά προέρχονται ή έχουν διαμείνει σε χώρες ή περιφέρειες χωρών που έχουν καταταγεί στις:

Κατηγορίες 2 και 3

Τα ζώα πρέπει να:

α) έχουν γεννηθεί, εκτραφεί και παραμείνει σε αγέλες, στις οποίες κανένα κρούσμα ΣΕΒ δεν είχε επιβεβαιωθεί επί 7 τουλάχιστον έτη 7 ή

β) έχουν γεννηθεί μετά την ημερομηνία κατά την οποία επιβλήθηκε η ουσιαστική τήρηση της απαγόρευσης χορήγησης στα μηρυκαστικά κρεατοστεάλευρου από θηλαστικά.

Επιπλέον, τα βοοειδή που εισάγονται στην Κοινότητα πρέπει να προέρχονται από χώρα ή περιφέρεια χώρας, όπου:

α) τα προσβεβλημένα από ΣΕΒ βοοειδή θανατώνονται και καταστρέφονται ολοσχερώς 7

β) η χορήγηση στα μηρυκαστικά κρεατοστεάλευρου από θηλαστικά έχει απαγορευθεί και έχει εφαρμοσθεί η ουσιαστική τήρηση της απαγόρευσης.

Κατηγορία 4

Τα ζώα πρέπει να:

α) μην έχουν σιτισθεί ποτέ με κρεατοστεάλευρο από θηλαστικά και έχουν γεννηθεί μετά την ημερομηνία κατά την οποία έχει επιβληθεί η ουσιαστική τήρηση της απαγόρευσης χορήγησης στα εκτρεφόμενα ζώα κρεατοστεάλευρου από θηλαστικά 7

β) έχουν γεννηθεί, εκτραφεί και παραμείνει σε αγέλες, στις οποίες κανένα κρούσμα ΣΕΒ δεν είχε επιβεβαιωθεί επί 7 τουλάχιστον έτη και οι οποίες περιλαμβάνουν μόνον βοοειδή που έχουν γεννηθεί στην εκμετάλλευση ή προέρχονται από αγέλη με ίδιο καθεστώς.

Επιπλέον, τα βοοειδή που εισάγονται στην Κοινότητα πρέπει να προέρχονται από χώρα ή περιφέρεια χώρας, όπου τα προσβεβλημένα από ΣΕΒ βοοειδή θανατώνονται και καταστρέφονται ολοσχερώς.

ΚΕΦΑΛΑΙΟ Β Ταυτοποίηση ζώντων ζώων κατά την εισαγωγή

Η απαίτηση του άρθρου 15 παράγραφος 2 εφαρμόζεται στα: βοοειδή.

ΚΕΦΑΛΑΙΟ Γ Όροι σχετικοί με τους απογόνους ζώων, για τα οποία υπάρχει υπόνοια ή επιβεβαιωμένη μόλυνση με ΜΣΕ, αναφερόμενοι στο άρθρο 15 παράγραφος 3

Απαγορεύεται η διάθεση στην αγορά:

- απογόνων πρώτης γενεάς, εμβρύων και ωαρίων των θηλυκών βοοειδών, για τα οποία υπάρχει υπόνοια ή επιβεβαιωμένη μόλυνση με ΜΣΕ 7

- απογόνων πρώτης γενεάς, σπέρματος, εμβρύων και ωαρίων των αιγοπροβάτων, για τα οποία υπάρχει επιβεβαιωμένη μόλυνση με ΣΕΒ.

ΚΕΦΑΛΑΙΟ Δ Υγειονομικά πιστοποιητικά

1. Τα πιστοποιητικά που αναφέρονται στο άρθρο 15 παράγραφος 1 απαιτούνται για τα ζώα και το σπέρμα, τα έμβρυα και τα ωάρια των ζώων αυτών όταν:

- αποστέλλονται στα άλλα κράτη μέλη 7

- εισάγονται στην Κοινότητα από τρίτες χώρες.

2. Τα πιστοποιητικά συμπληρώνονται σύμφωνα με τους ακόλουθους όρους:

α) Ενδοκοινοτικό εμπόριο βοοειδών

Τα υγειονομικά πιστοποιητικά που αναφέρονται στο παράρτημα ΣΤ της οδηγίας 64/432/ΕΟΚ του Συμβουλίου (1) συμπληρώνονται με τις ακόλουθες λέξεις που αναγράφονται στο τμήμα «Υγειονομικές πληροφορίες για τα βοοειδή».

«Τα ζώα που απαριθμούνται κατωτέρω συμμορφώνονται προς τους όρους του κανονισμού (ΕΚ) αριθ. . . ./. . . του Ευρωπαϊκού Κοινοβουλίου και του Συμβουλίου και η κατηγορία ΣΕΒ που ανήκουν είναι η κατηγορία . . . (*). Η κατηγορία αυτή καθορίστηκε με την απόφαση . . ./. . ./ΕΚ της Επιτροπής (**).

(*) Συμπληρώνεται, ανάλογα με την περίπτωση, με 1, 2, 3 ή 4.

(**) Να συμπληρωθεί.»

β) Ενδοκοινοτικό εμπόριο αιγοπροβάτων

Τα υγειονομικά πιστοποιητικά που αντιστοιχούν στο Υπόδειγμα III του παραρτήματος Ε της οδηγίας 91/68/ΕΟΚ του Συμβουλίου (2) συμπληρώνονται με τις ακόλουθες λέξεις που αναγράφονται στο τμήμα V «Υγειονομικές πληροφορίες».

«Κατηγορία ΣΕΒ των ζώων που απαριθμούνται κατωτέρω: Κατηγορία . . . (*). Η κατηγορία αυτή καθορίστηκε με την απόφαση . . ./. . ./ΕΚ της Επιτροπής (**).

(*) Συμπληρώνεται, ανάλογα με την περίπτωση, με 1, 2, 3 ή 4.

(**) Να συμπληρωθεί.»

Το στοιχείο ε) του τμήματος V «Υγειονομικές πληροφορίες» του πιστοποιητικού που αντιστοιχεί στο Υπόδειγμα III του παραρτήματος Ε της οδηγίας 91/68/ΕΟΚ του Συμβουλίου αναφέρει ότι:

«ε) πληρούν τις απαιτήσεις σχετικά με την τρομώδη νόσο (scrapie) που καθορίζονται στο άρθρο 15 του κανονισμού (ΕΚ) αριθ. . . ./. . . του Ευρωπαϊκού Κοινοβουλίου και του Συμβουλίου.»

γ) Ενδοκοινοτικό εμπόριο εμβρύων και ωαρίων βοοειδών

Τα κατάλληλα υγειονομικά πιστοποιητικά που προβλέπονται από τους κοινοτικούς κανόνες για το εμπόριο εμβρύων και ωαρίων βοοειδών συμπληρώνονται με τις ακόλουθες λέξεις που αναγράφονται στο τμήμα για τα υγειονομικά στοιχεία:

«Τα έμβρυα και τα ωάρια ελήφθησαν από θηλυκά ζώα, για τα οποία, τη στιγμή της συλλογής, δεν υπήρχε υπόνοια προσβολής από ΣΕΒ και τα οποία πληρούσαν τα ίδια τις προϋποθέσεις του κανονισμού (ΕΚ) αριθ. . . ./. . . του Ευρωπαϊκού Κοινοβουλίου και του Συμβουλίου. Η κατηγορία ΣΕΒ του κράτους μέλους ή της περιφέρειας ενός κράτους μέλους, στην οποία συλλέχθηκαν τα έμβρυα ή τα ωάρια, είναι η κατηγορία . . . (*). Η κατηγορία αυτή καθορίστηκε με την απόφαση . . ./. . ./ΕΚ της Επιτροπής (**).

(*) Συμπληρώνεται, ανάλογα με την περίπτωση, με 1, 2, 3 ή 4.

(**) Να συμπληρωθεί.»

δ) Ενδοκοινοτικό εμπόριο σπέρματος, εμβρύων ή ωαρίων αιγοπροβάτων

Τα κατάλληλα υγειονομικά πιστοποιητικά που προβλέπονται από τους κοινοτικούς κανόνες για το εμπόριο σπέρματος, εμβρύων και ωαρίων αιγοπροβάτων συμπληρώνονται με τις ακόλουθες λέξεις που αναγράφονται στο τμήμα για τα υγειονομικά στοιχεία:

«Το σπέρμα, τα έμβρυα και τα ωάρια ελήφθησαν από ζώα-δότες, για τα οποία, τη στιγμή της συλλογής, δεν υπήρχε υπόνοια προσβολής ούτε από ΣΕΒ ούτε από τρομώδη νόσο και τα οποία πληρούσαν τα ίδια τις προϋποθέσεις του κανονισμού (ΕΚ) αριθ. . . ./. . . του Ευρωπαϊκού Κοινοβουλίου και του Συμβουλίου. Η κατηγορία ΣΕΒ του κράτους μέλους ή της περιφέρειας ενός κράτους μέλους, στην οποία συλλέχθηκαν το σπέρμα, τα έμβρυα ή τα ωάρια, είναι η κατηγορία . . . (*). Η κατηγορία αυτή καθορίστηκε με την απόφαση . . ./. . ./ΕΚ της Επιτροπής (**).

(*) Συμπληρώνεται, ανάλογα με την περίπτωση, με 1, 2, 3 ή 4.

(**) Να συμπληρωθεί.»

ε) Εισαγωγή στην Κοινότητα βοοειδών και αιγοπροβάτων

Τα κατάλληλα πιστοποιητικά που απαιτούνται βάσει της κοινοτικής νομοθεσίας, συμπληρώνονται με τις ακόλουθες λέξεις:

«Τα ζώα που απαριθμούνται κατωτέρω παρέχουν εγγυήσεις ισοδύναμες με τις εγγυήσεις του κανονισμού (ΕΚ) αριθ. . . ./. . . και η κατηγορία ΣΕΒ που ανήκουν είναι η κατηγορία . . . (*). Η κατηγορία αυτή καθορίστηκε με την απόφαση . . ./. . ./ΕΚ της Επιτροπής (**).

(*) Συμπληρώνεται, ανάλογα με την περίπτωση, με 1, 2, 3 ή 4.

(**) Να συμπληρωθεί.»

στ) Εισαγωγή στην Κοινότητα εμβρύων και ωαρίων βοοειδών

Τα κατάλληλα πιστοποιητικά που απαιτούνται βάσει της κοινοτικής νομοθεσίας, συμπληρώνονται με τις ακόλουθες λέξεις:

«Τα έμβρυα και τα ωάρια ελήφθησαν από θηλυκά ζώα, για τα οποία, τη στιγμή της συλλογής, δεν υπήρχε υπόνοια προσβολής από ΣΕΒ και τα οποία παρέχουν τα ίδια εγγυήσεις ισοδύναμες με τις εγγυήσεις του κανονισμού (ΕΚ) αριθ. . . ./. . . του Ευρωπαϊκού Κοινοβουλίου και του Συμβουλίου.

Η κατηγορία ΣΕΒ της χώρας ή της περιφέρειας μιας χώρας, στην οποία συλλέχθηκαν τα έμβρυα ή τα ωάρια, είναι η κατηγορία . . . (*). Η κατηγορία αυτή καθορίστηκε με την απόφαση . . ./. . ./ΕΚ της Επιτροπής (**).

(*) Συμπληρώνεται, ανάλογα με την περίπτωση, με 1, 2, 3 ή 4.

(**) Να συμπληρωθεί.»

ζ) Εισαγωγή στην Κοινότητα σπέρματος, εμβρύων ή ωαρίων αιγοπροβάτων

Τα κατάλληλα πιστοποιητικά που απαιτούνται βάσει της κοινοτικής νομοθεσίας, συμπληρώνονται με τις ακόλουθες λέξεις:

«Το σπέρμα, τα έμβρυα και τα ωάρια ελήφθησαν από ζώα-δότες, για τα οποία, τη στιγμή της συλλογής, δεν υπήρχε υπόνοια προσβολής ούτε από ΣΕΒ ούτε από τρομώδη νόσο και τα οποία παρέχουν τα ίδια εγγυήσεις ισοδύναμες με τις εγγυήσεις του κανονισμού (ΕΚ) αριθ. . . ./. . . του Ευρωπαϊκού Κοινοβουλίου και του Συμβουλίου.

Η κατηγορία ΣΕΒ της χώρας ή της περιφέρειας μιας χώρας, στην οποία συλλέχθηκαν το σπέρμα, τα έμβρυα ή τα ωάρια, είναι η κατηγορία . . . (*). Η κατηγορία αυτή καθορίστηκε με την απόφαση . . ./. . ./ΕΚ της Επιτροπής (**).

(*) Συμπληρώνεται, ανάλογα με την περίπτωση, με 1, 2, 3 ή 4.

(**) Να συμπληρωθεί.»

(1) ΕΕ 121 της 29.7.1964, σ. 1977/64.

(2) ΕΕ L 46 της 19.2.1991, σ. 19.

ΠΑΡΑΡΤΗΜΑ IX

ΔΙΑΘΕΣΗ ΣΤΗΝ ΑΓΟΡΑ ΒΟΕΙΟΥ, ΠΡΟΒΕΙΟΥ Η ΑΙΓΕΙΟΥ ΚΡΕΑΤΟΣ ΚΑΙ ΟΡΙΣΜΕΝΩΝ ΠΡΟΪΟΝΤΩΝ ΖΩΙΚΗΣ ΠΡΟΕΛΕΥΣΗΣ

ΚΕΦΑΛΑΙΟ Α

Προϋποθέσεις διάθεσης στην αγορά

I. Τα κατωτέρω προϊόντα ζωικής πρόλευσης εξαιρούνται από την απαγόρευση του άρθρου 16, παράγραφος 2, εφόσον προέρχονται από ζώα που πληρούν τις προϋποθέσεις του άρθρου 16, παράγραφος 3:

- νωπό κρέας 7

- κιμάς 7

- παρασκευάσματα κρέατος 7

- προϊόντα με βάση το κρέας 7

- τροφές που προορίζονται για κατοικίδια σαρκοφάγα.

Καθεστώς με χρονολογική βάση (ΚΧΒ)

II. Το νωπό κρέας χωρίς κόκαλο, από το οποίο έχουν αφαιρεθεί όλοι οι συνδεόμενοι ιστοί, συμπεριλαμβανομένων των επιφανειακών νευρικών και λεμφικών ιστών, και τα προϊόντα ζωικής προέλευσης που αναφέρονται στο Τμήμα Ι που λαμβάνονται από το κρέας αυτό, τα οποία προέρχονται από επιλέξιμα ζώα από χώρες ή περιφέρειες χωρών της κατηγορίας 4, μπορούν να διατίθενται στο εμπόριο σύμφωνα με το άρθρο 16 παράγραφος 3, στοιχείο α), εάν παράγονται από ζώα, τα οποία έχουν γεννηθεί μετά την ημερομηνία κατά την οποία επιβλήθηκε η ουσιαστική τήρηση των προτύπων διατροφής των ζώων που καθορίζονται στο άρθρο 9 και τα οποία πιστοποιείται ότι πληρούν τις προϋποθέσεις του σημείου 1 και παράγονται σε εγκαταστάσεις που πληρούν την προϋπόθεση της παραγράφου 10. Η αρμόδια αρχή εξασφαλίζει ότι τηρούνται οι όροι σχετικά με τους ελέγχους, που καθορίζονται στα σημεία 2 έως 8 και 10.

1. α) είναι δυνατή η σαφής ταυτοποίηση του ζώου, ώστε να υπάρχει η δυνατότητα ανασύστασης του ιστορικού του έως την μητέρα και την αγέλη από την οποία κατάγεται 7 ο αποκλειστικός αριθμός ενωτίου του, η ημερομηνία και η εκμετάλλευση γέννησης και όλες οι μετακινήσεις του μετά τη γέννηση είναι καταχωρισμένα είτε στο επίσημο διαβατήριο του ζώου είτε σε επίσημο μηχανογραφικό σύστημα αναγνώρισης και εντοπισμού της προέλευσης 7 η ταυτότητα της μητέρας του είναι γνωστή 7

β) το ζώο είναι ηλικίας μεγαλύτερης των 6 μηνών αλλά μικρότερης των 30 μηνών, η δε ηλικία του προσδιορίζεται με παραπομπή σε επίσημο μηχανογραφημένο μητρώο που αναφέρει την ημερομηνία γέννησής του ή με παραπομπή στο επίσημο διαβατήριο του ζώου 7

γ) η αρμόδια αρχή έχει λάβει και επαληθεύσει θετική απόδειξη ότι η μητέρα του ζώου έζησε τουλάχιστον 6 μήνες μετά τη γέννηση του επιλέξιμου ζώου 7

δ) η μητέρα του ζώου δεν προσβλήθηκε από ΣΕΒ και δεν υπάρχει υπόνοια ότι μολύνθηκε από τη ΣΕΒ.

Έλεγχοι

2. Εάν κάποιο ζώο που προσκομίζεται για σφαγή ή οποιαδήποτε περίσταση σχετική με τη σφαγή του δεν πληρεί όλες τις απαιτήσεις του παρόντος κανονισμού, το ζώο πρέπει να απορριφθεί αυτομάτως και το διαβατήριό του να παρακρατηθεί. Αν τα στοιχεία αυτά καταστούν γνωστά μετά τη σφαγή, η αρμόδια αρχή πρέπει να διακόψει αμέσως την έκδοση πιστοποιητικών και να ακυρώσει τα πιστοποιητικά που έχουν ήδη εκδοθεί. Εάν η αποστολή έχει ήδη πραγματοποιηθεί, η αρμόδια αρχή πρέπει να ενημερώσει την αρμόδια αρχή του τόπου προορισμού. Η αρμόδια αρχή του τόπου προορισμού πρέπει να λάβει τα ενδεδειγμένα μέτρα.

3. Η σφαγή των επιλέξιμων ζώων πραγματοποιείται σε σφαγεία που χρησιμοποιούνται αποκλειστικά για τη σφαγή ζώων στο πλαίσιο Καθεστώτος με Χρονολογική Βάση ή στο πλαίσιο Καθεστώτος Πιστοποιημένων Ζώων.

4. Η αρμόδια αρχή εξασφαλίζει ότι οι διαδικασίες που χρησιμοποιούνται στα εργαστήρια τεμαχισμού εξασφαλίζουν ότι έχουν αφαιρεθεί τα ακόλουθα λεμφογάγγλια:

Ιγνυακό, ισχιακό, επιπολής βουβωνικό, εν τω βάθει βουβωνικό, μέσο και πλευρικό λαγόνιο, άνω μηριαίο, οσφυϊκό, πλευροαυχενικό, στερνικό, ωμοπλατιαίο, μασχαλιαίο και οπίσθιο εν τω βάθει αυχενικό.

5. Πρέπει να είναι δυνατή η ανασύσταση του ιστορικού του κρέατος έως το επιλέξιμο ζώο ή, μετά τον τεμαχισμό, έως τα ζώα που τεμαχίστηκαν στην ίδια παρτίδα, με τη χρήση επίσημου συστήματος εντοπισμού της προέλευσης μέχρι τη στιγμή της σφαγής. Μετά τη σφαγή, οι ετικέτες πρέπει να παρέχουν τη δυνατότητα εντοπισμού της προέλευσης του νωπού κρέατος και των προϊόντων που αναφέρονται στο Τμήμα Ι μέχρι το επιλέξιμο ζώο, έτσι ώστε να διευκολύνεται η ενδεχόμενη ανάκληση του σχετικού φορτίου. Στην περίπτωση τροφών για ζώα συντροφιάς τα συνοδευτικά έγγραφα και μητρώα πρέπει να καθιστούν δυνατό τον εντοπισμό της προέλευσης.

6. Όλα τα εγκεκριμένα επιλέξιμα σφάγια πρέπει να φέρουν ατομικούς αριθμούς συσχετιζόμενους με τον αριθμό του αναγνωριστικού ενωτίου.

7. Το κράτος μέλος πρέπει να διαθέτει λεπτομερή πρωτόκολλα που καλύπτουν:

α) τον εντοπισμό της προέλευσης και τους ελέγχους προ της σφαγής 7

β) τους ελέγχους κατά τη σφαγή 7

γ) την επεξεργασία των τροφών για ζώα συντροφιάς 7

δ) όλες τις απαιτήσεις τις σχετικές με την επισήμανση και την πιστοποίηση μετά τη σφαγή έως το σημείο πώλησης.

8. Η αρμόδια αρχή θεσπίζει ένα σύστημα καταγραφής των ελέγχων συμμόρφωσης, έτσι ώστε να μπορεί να αποδειχθεί η άσκηση ελέγχου.

Η εγκατάσταση

9. Για να εγκριθεί, η εγκατάσταση πρέπει να έχει σχεδιάσει και εφαρμόσει σύστημα, με το οποίο το επιλέξιμο κρέας ή/και τα επιλέξιμα προϊόντα μπορούν να ταυτοποιηθούν και με το οποίο είναι δυνατός ο εντοπισμός της προέλευσης του κρέατος μέχρι το επιλέξιμο ζώο ή, μετά τον τεμαχισμό, μέχρι τα ζώα που τεμαχίστηκαν στην ίδια παρτίδα. Το σύστημα πρέπει να διευκολύνει τον πλήρη εντοπισμό της προέλευσης του κρέατος ή των προϊόντων ζωικής προέλευσης σε όλα τα στάδια και οι καταχωρήσεις πρέπει να διατηρούνται επί δύο έτη τουλάχιστον. Η διαχείριση της εγκατάστασης πρέπει να παρέχει στην αρμόδια αρχή εγγράφως λεπτομερή στοιχεία για το σύστημα που θα χρησιμοποιηθεί.

10. Η αρμόδια αρχή πρέπει να αξιολογεί, να εγκρίνει και να παρακολουθεί το σύστημα που προβλέπεται για την εγκατάσταση, έτσι ώστε να εξασφαλίζεται πλήρως ο διαχωρισμός και ο εντοπισμός της προέλευσης τόσο στα προηγούμενα όσο και στα επόμενα στάδια.

Καθεστώς πιστοποιημένων ζώων (ΚΠΖ)

III. Το νωπό κρέας χωρίς κόκαλο, από το οποίο έχουν αφαιρεθεί όλοι οι συνδεόμενοι ιστοί, συμπεριλαμβανομένων των επιφανειακών νευρικών και λεμφικών ιστών, και τα προϊόντα ζωικής προέλευσης που αναφέρονται στο Τμήμα I που λαμβάνονται από το κρέας αυτό, τα οποία προέρχονται από επιλέξιμα ζώα από χώρες ή περιφέρειες χωρών της κατηγορίας 4, μπορούν να διατίθενται στο εμπόριο σύμφωνα με το άρθρο 16, παράγραφος 3, στοιχείο β), εάν παράγονται από ζώα, τα οποία πιστοποιείται ότι πληρούν τις προϋποθέσεις του σημείου 2 και προέρχονται από αγέλες στις οποίες δεν εμφανίσθηκε κανένα κρούσμα ΣΕΒ τα τελευταία 7 έτη και τα οποία πιστοποιείται ότι πληρούν τις προϋποθέσεις του σημείου 1 και παράγονται σε εγκαταστάσεις που πληρούν την προϋπόθεση του σημείου 11. Η αρμόδια αρχή εξασφαλίζει ότι τηρούνται οι όροι σχετικά με το μηχανογραφικό σύστημα εντοπισμού της προέλευσης και με τους ελέγχους, που καθορίζονται στα σημεία 3 έως 10 και 12.

Προϋποθέσεις ως προς την αγέλη

1. α) Η αγέλη είναι ομάδα ζώων που αποτελούν ξεχωριστή και σαφώς διακρινόμενη μονάδα, δηλαδή μια ομάδα ζώων που αποτελούν αντικείμενο χειρισμών, ενσταβλίζονται και διατηρούνται χωριστά από οποιαδήποτε άλλη ομάδα ζώων και τα οποία ταυτοποιούνται με αποκλειστικούς αριθμούς ταυτοποίησης αγέλης και ζώου.

β) Η αγέλη είναι επιλέξιμη όταν, επί 7 τουλάχιστον έτη, δεν σημειώθηκε επιβεβαιωμένο κρούσμα ΣΕΒ ούτε υπήρξαν ύποπτες περιπτώσεις στις οποίες η διάγνωση της ΣΕΒ δεν αποκλείσθηκε, σε οποιοδήποτε ζώο το οποίο ανήκε ακόμη στην εν λόγω αγέλη ή το οποίο μεταφέρθηκε σε αυτήν ή απομακρύνθηκε από αυτήν.

γ) Κατά παρέκκλιση από τις διατάξεις του σημείου β), μια αγέλη που υφίσταται για διάστημα μικρότερο των 7 ετών, μπορεί να θεωρηθεί επιλέξιμη, μετά από ενδελεχή έρευνα από την αρμόδια κτηνιατρική αρχή, με την προϋπόθεση ότι:

i) όλα τα ζώα που γεννήθηκαν ή μεταφέρθηκαν στην νεοσυσταθείσα αγέλη πληρούσαν τους όρους που εκτίθενται στο σημείο 2 στοιχεία α), δ) και ε) 7 και

ii) η αγέλη πληρούσε τις προϋποθέσεις που αναφέρονται στο σημείο β) καθόλη τη διάρκεια της ύπαρξής της.

δ) Όταν μια αγέλη εγκαθίσταται σε εκμετάλλευση, στην οποία υπήρχε επιβεβαιωμένο κρούσμα της ΣΕΒ σε οποιοδήποτε ζώο το οποίο ανήκε ακόμη στην αγέλη ή το οποίο μεταφέρθηκε σ' αυτήν ή απομακρύνθηκε από αυτήν, η νεοσυσταθείσα αγέλη μπορεί να είναι επιλέξιμη μόνον μετά από ενδελεχή έρευνα από την αρμόδια κτηνιατρική αρχή, λαμβανομένου υπόψη ότι πληρούνται καθεμία από τις ακόλουθες προϋποθέσεις κατά τρόπο που ικανοποιεί την εν λόγω αρχή:

i) έχουν απομακρυνθεί ή θανατωθεί όλα τα ζώα της μολυσμένης αγέλης που ήταν προηγουμένως εγκατεστημένη στην ίδια εκμετάλλευση 7

ii) έχουν απομακρυνθεί και καταστραφεί όλες οι ζωοτροφές και έχουν καθαριστεί πολύ προσεκτικά όλοι οι περιέκτες ζωοτροφών 7

iii) έχουν εκκενωθεί και καθαριστεί πολύ προσεκτικά όλα τα κτίρια πριν εισέλθουν τα καινούργια ζώα 7

iv) έχουν πληρωθεί όλες οι προϋποθέσεις του σημείου γ).

Προϋποθέσεις ως προς το ζώο

2. α) όλα τα στοιχεία τα σχετικά με τη γέννησή του, την ταυτότητά του και τις μετακινήσεις του είναι καταχωρισμένα σε επίσημο μηχανογραφικό σύστημα εντοπισμού της προέλευσης 7

β) είναι ηλικίας μεγαλύτερης των 6 μηνών αλλά μικρότερης των 30 μηνών, η δε ηλικία του προσδιορίζεται με παραπομπή σε επίσημο μηχανογραφημένο μητρώο που αναφέρει την ημερομηνία γέννησής του 7

γ) η μητέρα του έζησε τουλάχιστον 6 μήνες μετά τη γέννησή του 7

δ) η μητέρα του δεν προσβλήθηκε από ΣΕΒ και δεν υπάρχει υποψία ότι μολύνθηκε από τη ΣΕΒ 7

ε) η αγέλη γέννησης του ζώου και όλες οι αγέλες από τις οποίες διήλθε είναι επιλέξιμες.

Μηχανογραφικό σύστημα εντοπισμού της προέλευσης

3. Το επίσημο μηχανογραφικό σύστημα εντοπισμού της προέλευσης που αναφέρεται στο σημείο 2 στοιχείο α), θα γίνεται αποδεκτό μόνον εφόσον λειτουργεί για επαρκές χρονικό διάστημα, ώστε να περιέχει όλα τα στοιχεία τα σχετικά με όλη τη διάρκεια ζωής και τις μετακινήσεις των ζώων, τα οποία είναι αναγκαία για να ελεγχθεί η συμμόρφωση με τις απαιτήσεις του παρόντος κανονισμού, και μόνο σε ότι αφορά ζώα που γεννήθηκαν μετά την έναρξη λειτουργίας του εν λόγω συστήματος. Τα παλαιότερα ηλεκτρονικά στοιχεία που αφορούν χρονική περίοδο προγενέστερη της λειτουργίας του συστήματος, δεν θα είναι αποδεκτά για το σκοπό αυτό.

Έλεγχοι

4. Εάν κάποιο ζώο που προσκομίζεται για σφαγή ή οποιαδήποτε περίσταση σχετική με τη σφαγή του δεν πληρεί όλες τις απαιτήσεις του παρόντος κανονισμού, το ζώο πρέπει να απορριφθεί αυτομάτως και το διαβατήριό του να παρακρατηθεί. Αν τα στοιχεία αυτά καταστούν γνωστά μετά τη σφαγή, η αρμόδια αρχή πρέπει να διακόψει αμέσως την έκδοση πιστοποιητικών και να ακυρώσει τα πιστοποιητικά που έχουν ήδη εκδοθεί. Εάν η αποστολή έχει ήδη πραγματοποιηθεί, η αρμόδια αρχή πρέπει να ενημερώσει την αρμόδια αρχή του τόπου προορισμού. Η αρμόδια αρχή του τόπου προορισμού πρέπει να λάβει τα ενδεδειγμένα μέτρα.

5. Η σφαγή των επιλέξιμων ζώων πραγματοποιείται σε σφαγεία που χρησιμοποιούνται αποκλειστικά για τη σφαγή ζώων στο πλαίσιο Καθεστώτος με Χρονολογική Βάση ή στο πλαίσιο Καθεστώτος Πιστοποιημένων Ζώων.

6. Η αρμόδια αρχή εξασφαλίζει ότι οι διαδικασίες που χρησιμοποιούνται στα εργαστήρια τεμαχισμού εξασφαλίζουν ότι έχουν αφαιρεθεί τα ακόλουθα λεμφογάγγλια:

Ιγνυακό, ισχιακό, επιπολής βουβωνικό, εν τω βάθει βουβωνικό, μέσο και πλευρικό λαγόνιο, άνω μηριαίο, οσφυϊκό, πλευροαυχενικό, στερνικό, ωμοπλατιαίο, μασχαλιαίο και οπίσθιο εν τω βάθει αυχενικό.

7. Πρέπει να είναι δυνατή η ανασύσταση του ιστορικού του κρέατος έως την αγέλη του επιλέξιμου ζώου ή, μετά τον τεμαχισμό, έως τα ζώα που τεμαχίστηκαν στην ίδια παρτίδα, με τη χρήση μηχανογραφικού συστήματος εντοπισμού της προέλευσης μέχρι τη στιγμή της σφαγής. Μετά τη σφαγή, οι ετικέτες πρέπει να παρέχουν τη δυνατότητα εντοπισμού της προέλευσης του νωπού κρέατος και των προϊόντων που αναφέρονται στο Τμήμα I μέχρι την αγέλη, έτσι ώστε να διευκολύνεται η ενδεχόμενη ανάκληση του σχετικού φορτίου. Στην περίπτωση τροφών για ζώα συντροφιάς τα συνοδευτικά έγγραφα και μητρώα πρέπει να καθιστούν δυνατό τον εντοπισμό της προέλευσης.

8. Όλα τα εγκεκριμένα επιλέξιμα σφάγια πρέπει να φέρουν ατομικούς αριθμούς συσχετιζόμενους με τον αριθμό του αναγνωριστικού ενωτίου.

9. Το κράτος μέλος πρέπει να διαθέτει λεπτομερή πρωτόκολλα που καλύπτουν:

α) τον εντοπισμό της προέλευσης και τους ελέγχους προ της σφαγής 7

β) τους ελέγχους κατά τη σφαγή 7

γ) την επεξεργασία των τροφών για ζώα συντροφιάς 7

δ) όλες τις απαιτήσεις τις σχετικές με την επισήμανση και την πιστοποίηση μετά τη σφαγή έως το σημείο πώλησης.

10. Η αρμόδια αρχή θεσπίζει ένα σύστημα καταγραφής των ελέγχων συμμόρφωσης, έτσι ώστε να μπορεί να αποδειχθεί η άσκηση ελέγχου.

Η εγκατάσταση

11. Για να εγκριθεί, η εγκατάσταση πρέπει να έχει σχεδιάσει και εφαρμόσει σύστημα, με το οποίο το επιλέξιμο κρέας ή/και τα επιλέξιμα προϊόντα μπορούν να ταυτοποιηθούν και με το οποίο είναι δυνατός ο εντοπισμός της προέλευσης του κρέατος μέχρι τις αγέλες καταγωγής ή, μετά τον τεμαχισμό, μέχρι τα ζώα που τεμαχίστηκαν στην ίδια παρτίδα. Το σύστημα πρέπει να διευκολύνει τον πλήρη εντοπισμό της προέλευσης του κρέατος ή των προϊόντων ζωικής προέλευσης σε όλα τα στάδια και οι καταχωρήσεις πρέπει να διατηρούνται επί δύο έτη τουλάχιστον. Η διαχείριση της εγκατάστασης πρέπει να παρέχει στην αρμόδια αρχή εγγράφως λεπτομερή στοιχεία για το σύστημα που θα χρησιμοποιηθεί.

12. Η αρμόδια αρχή πρέπει να αξιολογεί, να εγκρίνει και να παρακολουθεί το σύστημα που προβλέπεται για την εγκατάσταση, έτσι ώστε να εξασφαλίζεται πλήρως ο διαχωρισμός και ο εντοπισμός της προέλευσης τόσο στα προηγούμενα όσο και στα επόμενα στάδια.

ΚΕΦΑΛΑΙΟ Β

Εισαγωγή στην Κοινότητα προϊόντων ζωικής προέλευσης

I. Η εισαγωγή στην Κοινότητα, από χώρες ή περιφέρειες χωρών που έχουν καταταγεί στην κατηγορία 4, των προϊόντων ζωικής προέλευσης που αναφέρονται στο άρθρο 16 παράγραφος 3 απαγορεύεται, όταν περιέχουν ή προέρχονται από τα ακόλουθα προϊόντα ή υλικό που προέρχονται από μηρυκαστικά:

- μηχανικώς διαχωρισμένο κρέας 7

- όξινο φωσφορικό ασβέστιο που προορίζεται για τη διατροφή εκτρεφόμενων ειδών 7

- ζελατίνη, εκτός εάν παράγεται από δορές 7

- παράγωγα τετηγμένου λίπους μηρυκαστικών 7

- τετηγμένο λίπος μηρυκαστικών, εκτός εάν παράγεται από διακριτό λιπώδη ιστό, ο οποιός έχει ο ίδιος κριθεί κατάλληλος για ανθρώπινη κατανάλωση, ή από πρώτες ύλες που έχουν υποβληθεί σε επεξεργασία σύμφωνα με τα πρότυπα που καθορίζονται βάσει της οδηγίας 90/667/ΕΟΚ.

II. Τα κατάλληλα πιστοποιητικά που απαιτούνται βάσει της κοινοτικής νομοθεσίας, συμπληρώνονται με τις ακόλουθες λέξεις:

«Τα προϊόντα ζωικής προέλευσης παρέχουν εγγυήσεις ισοδύναμες με τις εγγυήσεις του κανονισμού (ΕΚ) αριθ. . . ./. . . και κατάγονται από χώρα ή περιφέρεια χώρας που ανήκει στην κατηγορία ΣΕΒ . . . (*). Η κατηγορία αυτή καθορίστηκε με την απόφαση . . ./. . ./ΕΚ της Επιτροπής(**).

(*) Συμπληρώνεται, ανάλογα με την περίπτωση, με 1, 2, 3 ή 4.

(**) Να συμπληρωθεί.»

Κατά την εισαγωγή από τρίτες χώρες ή περιφέρειες τρίτων χωρών, οι οποίες δεν έχουν καταταγεί στην κατηγορία 1, τα κατάλληλα πιστοποιητικά που απαιτούνται βάσει της κοινοτικής νομοθεσίας, συμπληρώνονται από δήλωση που υπογράφεται από την αρμόδια αρχή της χώρας παραγωγής, με την εξής διατύπωση:

«Το προϊόν δεν περιέχει και δεν έχει παραχθεί από ειδικό υλικό κινδύνου, όπως αυτό ορίζεται στον κανονισμό (ΕΚ) αριθ. . . ./. . . του Ευρωπαϊκού Κοινοβουλίου και του Συμβουλίου. Τα ζώα δεν έχουν σφαγεί με αναισθητοποίηση ή θανάτωση με έγχυση αερίου στην κρανιακή κοιλότητα ούτε έχουν σφαγεί με ρήξη μετά από αναισθητοποίηση του κεντρικού νευρικού ιστού δια της εισαγωγής στην κρανιακή κοιλότητα επιμήκους ραβδοειδούς οργάνου.»

ή

«Το προϊόν περιέχει ή έχει παραχθεί από υλικό βοοειδών ή, ανάλογα με την περίπτωση, αιγοπροβάτων, τα οποία υποβλήθηκαν σε αναλύσεις με αποτελέσματα αρνητικά όσον αφορά την παρουσία ΣΕΒ, βάσει αναλύσεων εγκεκριμένων σύμφωνα με την απόφαση . . ./. . ./ΕΚ της Επιτροπής.»

ΠΑΡΑΡΤΗΜΑ X

ΕΡΓΑΣΤΗΡΙΑ ΑΝΑΦΟΡΑΣ, ΔΕΙΓΜΑΤΟΛΗΨΙΕΣ ΚΑΙ ΕΡΓΑΣΤΗΡΙΑΚΕΣ ΜΕΘΟΔΟΙ

ΚΕΦΑΛΑΙΟ Α Εθνικά εργαστήρια αναφοράς

1. Το οριζόμενο εθνικό εργαστήριο αναφοράς:

α) διαθέτει εγκαταστάσεις και ειδικευμένο προσωπικό που του επιτρέπουν να προσδιορίζει ανά πάσα στιγμή, και ιδίως κατά τις πρώτες εκδηλώσεις της ασθένειας, τον τύπο και το στέλεχος του παθογόνου παράγοντα των ΜΣΕ και να επιβεβαιώνει τα πορίσματα των περιφερειακών διαγνωστικών εργαστηρίων. Εάν δεν είναι ικανό να προβεί στην τυποποίηση του στελέχους του παθογόνου παράγοντα, καθορίζει διαδικασία που εξασφαλίζει ότι η τυποποίηση του στελέχους παραπέμπεται στο κοινοτικό εργαστήριο αναφοράς 7

β) ελέγχει τις διαγνωστικές μεθόδους που χρησιμοποιούνται στα περιφερειακά διαγνωστικά εργαστήρια 7

γ) είναι υπεύθυνο για το συντονισμό των κανόνων και των μεθόδων διάγνωσης στο κράτος μέλος. Για το σκοπό αυτό:

- μπορεί να προμηθεύει διαγνωστικά αντιδραστήρια στα εργαστήρια που έχουν εγκριθεί από το κράτος μέλος 7

- ελέγχει την ποιότητα όλων των διαγνωστικών αντιδραστηρίων που χρησιμοποιούνται στο κράτος μέλος 7

- διενεργεί περιοδικά συγκριτικούς ελέγχους 7

- διατηρεί απομονώματα των παθογόνων παραγόντων ή αντίστοιχους ιστούς που περιέχουν τους παθογόνους παράγοντες της συγκεκριμένης ασθενείας, που προέρχονται από επιβεβαιωμένα κρούσματα στο κράτος μέλος 7

- εξασφαλίζει την επιβεβαίωση των αποτελεσμάτων που εξάγονται στα διαγνωστικά εργαστήρια που έχουν εγκριθεί από το κράτος μέλος.

δ) συνεργάζεται με το κοινοτικό εργαστήριο αναφοράς.

2. Εντούτοις, κατά παρέκκλιση από το σημείο 1, τα κράτη μέλη που δεν διαθέτουν εθνικό εργαστήριο αναφοράς προσφεύγουν στις υπηρεσίες του κοινοτικού εργαστηρίου αναφοράς ή του εθνικού εργαστηρίου αναφοράς των άλλων κρατών μελών.

3. Τα εθνικά εργαστήρια αναφοράς είναι:

Αυστρία:

Βέλγιο:

Δανία:

Γερμανία:

Φινλανδία:

Γαλλία:

Ελλάδα:

Ιρλανδία:

Ιταλία:

Λουξεμβούργο:

Κάτω Χώρες:

Πορτογαλία:

Ισπανία:

Σουηδία:

Ηνωμένο Βασίλειο:

ΚΕΦΑΛΑΙΟ Β Κοινοτικό εργαστήριο αναφοράς

1. Το κοινοτικό εργαστήριο αναφοράς για τις ΜΣΕ είναι:

2. Οι αρμοδιότητες του κοινοτικού εργαστηρίου αναφοράς είναι οι εξής:

α) συντονίζει, σε συνεργασία με την Επιτροπή, τις μεθόδους που εφαρμόζονται στα κράτη μέλη για τη διάγνωση των ΜΣΕ, κυρίως:

- διατηρώντας και προμηθεύοντας τους αντίστοιχους ιστούς που περιέχουν τον παθογόνο παράγοντα, για την ανάπτυξη ή παραγωγή των σχετικών διαγνωστικών δοκιμασιών, τυποποιώντας τα στελέχη του παθογόνου παράγοντα 7

- προμηθεύοντας στα εθνικά εργαστήρια αναφοράς πρότυπους ορρούς και άλλα αντιδραστήρια αναφοράς, για την τυποποίηση των δοκιμασιών και των αντιδραστηρίων που χρησιμοποιούνται στα κράτη μέλη 7

- δημιουργώντας και διατηρώντας συλλογή των αντίστοιχων ιστών που περιέχουν τους παθογόνους παράγοντες και τα στελέχη των ΜΣΕ 7

- διοργανώνοντας περιοδικές συγκριτικές δοκιμές των διαγνωστικών μεθόδων που χρησιμοποιούνται σε κοινοτικό επίπεδο 7

- συλλέγοντας και ταξινομώντας δεδομένα και πληροφορίες που αφορούν τις χρησιμοποιούμενες διαγνωστικές μεθόδους και τα αποτελέσματα των δοκιμασιών που πραγματοποιούνται στην Κοινότητα 7

- χαρακτηρίζοντας απομονώματα του παθογόνου παράγοντα των ΜΣΕ βάσει των πλέον σύγχρονων μεθόδων για πληρέστερη κατανόηση της επιδημιολογίας της ασθένειας 7

- παρακολουθώντας τις διεθνείς εξελίξεις σε ό, τι αφορά την παρακολούθηση, την επιδημιολογία και την πρόληψη των ΜΣΕ 7

- λειτουργώντας ως παρακαταθήκη εμπειρίας επί των ασθενειών που οφείλονται σε πριόν για ταχεία διαφορική διάγνωση 7

- αποκτώντας βαθειά γνώση της προπαρασκευής και χρήσης των διαγνωστικών μεθόδων που χρησιμοποιούνται για τον έλεγχο και την εξάλειψη των ΜΣΕ.

β) συμμετέχει ενεργά στη διάγνωση των ΜΣΕ που εκδηλώνονται στα κράτη μέλη, υποδεχόμενο δείγματα από ζώα προσβεβλημένα από ΜΣΕ για επιβεβαιωτική διάγνωση, χαρακτηρισμό και επιδημιολογικές μελέτες 7

γ) διευκολύνει την εκπαίδευση ή την επανεκπαίδευση εμπειρογνωμόνων στο πεδίο της εργαστηριακής διάγνωσης με σκοπό την εναρμόνιση των διαγνωστικών μεθόδων σε ολόκληρη την Κοινότητα.

ΚΕΦΑΛΑΙΟ Γ Δειγματοληψίες και εργαστηριακές μέθοδοι

1. Στο πλαίσιο του προγράμματος παρακολούθησης που αναφέρεται στο άρθρο 7 εκτελείται σε ετήσια βάση ένα φάσμα αναλύσεων, οι οποίες περιλαμβάνουν τουλάχιστον ιστοπαθολογική εξέταση εγκεφαλικού ιστού, ανοσοκυτταροχημικές, ανοσοδιαγνωστικές αναλύσεις για την ανίχνευση συσχετιζόμενων με την τρομώδη νόσο ινιδίων (SAF) και, όταν η ΜΣΕ εμφανίζεται σε αιγοπρόβατα, αναλύσεις για την τυποποίηση του στελέχους του παθογόνου παράγοντα.

2. Για την επιβεβαίωση των υπονοιών παρουσίας ΜΣΕ, σύμφωνα με το άρθρο 12 παράγραφος 2, οι αναλύσεις που εκτελούνται περιλαμβάνουν τουλάχιστον ιστοπαθολογική εξέταση εγκεφαλικού ιστού. Η αρμόδια αρχή μπορεί επίσης να απαιτήσει την εφαρμογή και άλλων εργαστηριακών αναλύσεων, όπως ανοσοκυτταροχημικές και ανοσοδιαγνωστικές αναλύσεις για την ανίχνευση ινιδίων συσχετιζόμενων με την τρομώδη νόσο των προβάτων (SAF), εάν κρίνει ότι είναι απαραίτητο. Στην περίπτωση της πρώτης εμφάνισης της νόσου, πρέπει να εκτελούνται και οι τρεις αναλύσεις.